qundao/data-zh-poetry huggingface dataset:
怨王孙·春闺雪夜，和李清照韵二首
作者：董元恺
朝代：清

钟静香悄。酒欺花恼。疏竹轻巧，琐窗洞晓。倦倚兽炭围红。隔帘风。撒盐萦絮弥漫处。吹春去。似把青春负。最爱玲珑，纤软仿佛轻云。共文君。玉楼初晚。银篝小院。著处魂消，偎时梦断。相对郢曲难传。话缠绵。湔裙时节偏萦惹。将侬舍。恰又愁来也。无恨伤春，情性整整斜斜。乱杨花。
恩爱深·记得
作者：董元恺
朝代：清

记得当初，曾私语酴醾下。芳茵促坐，花枝低亚。几曲柔肠，㕙毫吟就，香罗帕、细把侬欢写。而今何事，暗愁萦惹。卜尽金钱还是假。只一幅蛮笺，消受半生良夜。孤雁叫寒汀，凄凉絮出伤心话。谁伴残灯影，听暮雨潇潇，泪珠同洒。
惜分钗·美人藏钩
作者：董元恺
朝代：清

梨云榭。梧阴下。翠袖娟娟凉月夜。近瑶台。映金罍。鹅儿酒满，钩弋拳开。猜。猜。张灯灺。分曹射。暗动横波鬟影泻。故迟徊。更佯推。被侬单算，轮与双枚。杯。杯。
惜分飞·胆瓶中梅菊
作者：董元恺
朝代：清

冬尽平芜芳草绿。开到春梅秋菊。黄白新妆束。亭亭一样人如玉。淡月横斜疑影独。却伴晚霜高躅。风味看俱足。林逋合傍陶潜宿。
惜红衣·午日桃溪舟中
作者：董元恺
朝代：清

有水有山，无花无酒。蒲根谁切，角黍空涎，雨湿征衫透。蓬窗萧瑟，两三个、鹭朋鸥友。怜否。痛饮新茶，半醉歌铜斗。海榴深院，綵线虚悬，此际频回首。还忆去年时候，章江口。随意钗符艾虎，异地银筝红袖。总飘零，恰是，楚尾吴头如旧。
愁春未醒·寄寿王闺媛玉映
作者：董元恺
朝代：清

山阴钟秀，玉润冰清。想吟红留箧，廿年坛坫女长城。几首新诗，两字浮名误半生。如今长愿，书开万卷，花祝千龄。昔年楼上，满湖春水，依旧盈盈。忽惊心、雨丝风絮，此恨曾经。堆案楞伽，消尽徐娘老去情。遥怜一样青衫，憔悴红粉飘零。
意难忘·题神仙庵，赠高鍊师
作者：董元恺
朝代：清

曲径云遮。见绿阴深处，仿佛仙家。小桥欹涧响，古屋带藤斜。通碧落，锁烟霞。翠竹映明沙。人间世，葛翁遗井，试觅丹砂。客来便煮胡麻。更崖边泛酒，溪畔煎茶。一声惊白鹤，三尺袖青蛇。乘月驭，驾雷车。采遍石坛花。还记取、松枝手植，暗历年华。
感皇恩·感悟
作者：董元恺
朝代：清

江海一微尘，长安棋局。莫向槐安论荣辱。轻肥跃马，四十三年何速。黑甜馀半枕、黄粱熟。安步当车，晚食当肉。五柳七松并孤竹。楞伽堆案，任彼辕驹局促。萧然束缚去、荒山足。
扑蝴蝶·咏蝶
作者：董元恺
朝代：清

紫燕黄鹂，凤子群相趁。香国翩跹，自小生来韵。韩凭绿径沾愁，宋玉红墙牵恨。镇日桃花门巷。轻狂尽。漆园晓梦方酣，不管人春困。罗巾扑后，怪粉残香褪。拖时裙钗难分，飞上钗梁欲晕。恐被多情错认。
抛球乐·美人蹴鞠
作者：董元恺
朝代：清

香阁妆成约伴来。斜穿鞠域映楼台。红巾吹向红帮乱，波影轻摇鬓影开。猛被檀奴觑，潜匿花阴去不回。
拂霓裳·观兰语堂女乐
作者：董元恺
朝代：清

蕙风天。幽兰欲语气如烟。帘幕静，画堂珍重启芳筵。银丝镂雪鲙，玉茗泻冰泉。月娟娟。一行行、红粉拥神仙。明珰翠袖，不羡锦瑟华年。歌喉细，紫绡绛树斗妖妍。檀槽催按拍，竹肉应鸣弦。舞翩跹。暗销魂、醉倚百花前。
拍阑干·咏阑干
作者：董元恺
朝代：清

回廊曲井。垂杨摇漾空庭景。十二帘低清昼永。掩映朱文，斜覆湘文冷。亚字玲珑梵字影。折折周周，春恨重重省。疏星淡月微风静。只为多情，近水常相称。玉人徙倚还频凭，几遍沉吟，敲断玉钗不应。
捣练子 其一 和内寄原韵
作者：董元恺
朝代：清

愁脉脉，水盈盈。握手临歧无限情。揾着啼痕双袖泪，笑从花里送郎行。
捣练子 其三 和内寄原韵
作者：董元恺
朝代：清

消永夜，剔残缸。暖语分明向绮窗。留得别时千点泪，罗衣犹未浣春江。
捣练子 其二 和内寄原韵
作者：董元恺
朝代：清

江树隔，岭云开。历尽东风未遣回。惆怅五更孤枕上，与卿刚在梦中来。
捣练子·和内寄原韵
作者：董元恺
朝代：清

愁脉脉，水盈盈。握手临歧无限情。揾着啼痕双袖泪，笑从花里送郎行。江树隔，岭云开。历尽东风未遣回。惆怅五更孤枕上，与卿刚在梦中来。消永夜，剔残缸。暖语分明向绮窗。留得别时千点泪，罗衣犹未浣春江。
摊破浣溪沙 其一 闺情
作者：董元恺
朝代：清

荡漾馀花落镜奁。终朝唤婢镇垂帘。私幸向来凄闷惯，只恹恹。手划阑干私自语，髻拖针线总慵拈。别有关心人不觉，到眉尖。
摊破浣溪沙 其二 春恨
作者：董元恺
朝代：清

处处风波暗未休。晓来听雨替花忧。想到碧窗携手地，忽凝眸。半吐樱桃开靥晕，欲眠杨柳放眉愁。懊恨一春憔悴甚，只如秋。
摊破浣溪沙·闺情
作者：董元恺
朝代：清

荡漾馀花落镜奁。终朝唤婢镇垂帘。私幸向来凄闷惯，只恹恹。手划阑干私自语，髻拖针线总慵拈。别有关心人不觉，到眉尖。处处风波暗未休。晓来听雨替花忧。想到碧窗携手地，忽凝眸。半吐樱桃开靥晕，欲眠杨柳放眉愁。懊恨一春憔悴甚，只如秋。
摘得新 其一 闺思
作者：董元恺
朝代：清

烛灭时。思郎泪暗垂。相思谁与共，月明知。月明照出相思字，是郎诗。
摘得新 其二 咏玉簪花
作者：董元恺
朝代：清

白玉簪，瑶池月影临。搔头斜照水，鬓云侵。阿谁不放愁心展，正多心。
摘得新·闺思
作者：董元恺
朝代：清

烛灭时。思郎泪暗垂。相思谁与共，月明知。月明照出相思字，是郎诗。白玉簪，瑶池月影临。搔头斜照水，鬓云侵。阿谁不放愁心展，正多心。
摘红英·美人饲金鱼
作者：董元恺
朝代：清

晴光漏。清阴昼。风吹细縠双纹皱。春波影，秋波映。一片香云，游鱼惯认。横钗溜。连钱覆。殷勤粉饵烦纤手。波痕定。波心并。嗔郎惊散，邀郎闲凭。
斗百花·腊月桃花
作者：董元恺
朝代：清

晓放端溪棹稳。似与武陵溪近。波含腊月寒晖，树发艳阳春信。开遍桃花，到处间柳遮梅，仿佛烟斜雾嫩。细把侬芳认。临水倚墙，紫陌红尘相映。无言忽笑，小立东风微晕。绣线初添，美人欲赚崔郎，拗上一枝云鬓。
新荷叶·夏景
作者：董元恺
朝代：清

翠竹高梧，浓阴绿树婆娑。昼永闲庭，燕雏莺友相过。玉人此际，无情绪、初试轻罗。微摇纨扇，好风蹙动湘波。斜倚阑干，碧珠乱点池荷。密簟疏帘，水纹一枕凉多。素馨香满，新浴罢、重画双蛾。流萤戏扑，坐看夜影明河。
早梅芳·咏青梅
作者：董元恺
朝代：清

玉肌清，冰魂瘦。忽见浓阴覆。深深庭院，一树垂垂伴晴昼。枝头青子结，叶底繁英透。试凌波微展，小摘纤纤手。缀如珠，匀似豆。曾撚妆台石。晶盘初荐，较前酸楚应非旧。盐和商相鼎，齿软吴姬口。问东风、并蒂犹存否。
明月斜·夜坐
作者：董元恺
朝代：清

篆烟红，泪花绿。银汉迢迢堕入怀，黄河万里响心曲。
春光好·过沉香亭址
作者：董元恺
朝代：清
体裁：词

荒亭北，夕阳空。晚烟笼。倾国名花何处，只春风。自是羽衣尘土，采蘋休怨楼东。一样梨花寒食夜，翠微中。
春去也·春愁
作者：董元恺
朝代：清

春来风雨侬愁做。送得春归，却是愁来路。愁来原是共春来，春归不带愁同去。愁欲留春少驻。春竟抛愁独去。何如索性不逢春，一年长在愁边住。
昭君怨·昭君塞外命重制琵琶，曰浑不似
作者：董元恺
朝代：清

莫谓汉宫人巧。便有琵琶难肖。毳帐草萧萧。梦魂遥。薄命玉容如此。值得一声情死。边月下祈连。影堪怜。
更漏子 其一 寄忆
作者：董元恺
朝代：清

旧愁人，新愁月。同是黄昏时节。人不见，月偏明。除非倩梦寻。寒衾拥。愁难送。不到四更无梦。莲漏滴，乳鸦啼。梦儿能几时。
更漏子 其三 闺情，集唐词
作者：董元恺
朝代：清

绣帘垂，幽沼渌。倚遍阑干几曲。蘋叶软，草烟低。绿窗残梦迷。玉纤轻，凤箫歇。梦觉半床残月。兰烛灺，柳条空。此情千万重。
更漏子 其二 闺情，集唐词
作者：董元恺
朝代：清

雨初晴，帘半捲。叠损罗衣金线。绡幌碧，粉屏空。灯花结碎红。思无穷，情未了。一炷后庭香袅。春如剪，雨如丝。风摇夜合枝。
更漏子 其四 闺情，集唐词
作者：董元恺
朝代：清

晚妆残，春态浅。远岫参差迷眼。千万恨，在心头。秋波横欲流。燕双双，人悄悄。残月光沉树杪。烟雾冷，画屏幽。吴山点点愁。
更漏子·寄忆
作者：董元恺
朝代：清

旧愁人，新愁月。同是黄昏时节。人不见，月偏明。除非倩梦寻。寒衾拥。愁难送。不到四更无梦。莲漏滴，乳鸦啼。梦儿能几时。雨初晴，帘半捲。叠损罗衣金线。绡幌碧，粉屏空。灯花结碎红。思无穷，情未了。一炷后庭香袅。春如剪，雨如丝。风摇夜合枝。绣帘垂，幽沼渌。倚遍阑干几曲。蘋叶软，草烟低。绿窗残梦迷。玉纤轻，凤箫歇。梦觉半床残月。兰烛灺，柳条空。此情千万重。晚妆残，春态浅。远岫参差迷眼。千万恨，在心头。秋波横欲流。燕双双，人悄悄。残月光沉树杪。烟雾冷，画屏幽。吴山点点愁。
月上海棠·送别
作者：董元恺
朝代：清

杜鹃声里垂杨暮。恨匆匆、远送郎行处。握手临岐，欲将双泪啼为雨。留君住。博得片时欢聚。片时无计堪留住。奈东风、反把郎吹去。妾靠东风，今朝却被东风误。落花飞絮。都是相思路。
月中行·春情，和周清真韵
作者：董元恺
朝代：清

葡萄斟满晕流红。初卸蜡光融。游丝轻惹罥雕栊。冷露湿金虫。褪残花事春归去，消几度残月疏钟。罗裙微动骂东风。小立画屏中。
望梅花·岭南至日，梅花盛开
作者：董元恺
朝代：清

何事粤东无雪。万树垂垂先白。一线初添疏影夕。零乱冷烟残月。瘐岭经年驿使隔。谁寄江南消息。
望江南 其三十 青墩初夏词
作者：董元恺
朝代：清

青墩好，荇藻积空明。跃入锦鳞堪上箸，网来文雉足调羹。肠断一声莺。
望江南 其二十 红桥春游词
作者：董元恺
朝代：清

虹桥好，懊恼是言归。好鸟啼春相唤住，浓花对酒欲争飞。客思正依依。
望江南 其二十一 青墩初夏词
作者：董元恺
朝代：清

青墩好，别业号苍梧。万树浓荫含雾雨，满园空翠映菰蒲。一幅辋川图。
望江南 其二十七 青墩初夏词
作者：董元恺
朝代：清

青墩好，趺坐荫休篁。种擅乌椑收柿叶，丝牵青蔓种菱塘。拂袖满幽香。
望江南 其二十三 青墩初夏词
作者：董元恺
朝代：清

青墩好，一苇放中流。星渚频移天上坐，岸花飞送镜中游。诗酒任沉浮。
望江南 其二十九 青墩初夏词
作者：董元恺
朝代：清

青墩好，对景且衔杯。粉节新涂抽紫箨，红盐初下摘青梅。怀抱一时开。
望江南 其二十二 青墩初夏词
作者：董元恺
朝代：清

青墩好，四面一溪遥。丝缕风垂青捲幔，玻瓈水涨绿平桥。楼阁晕春潮。
望江南 其二十五 青墩初夏词
作者：董元恺
朝代：清

青墩好，曲院扇和风。玫瑰斜簪云鬓紫，蔷薇高架锦屏红。裁剪夺天工。
望江南 其二十八 青墩初夏词
作者：董元恺
朝代：清

青墩好，杖履入平芜。旧雨一枝鸠唤妇，新巢千尺鹤将雏。相劝倒琼苏。
望江南 其二十六 青墩初夏词
作者：董元恺
朝代：清

青墩好，绝胜浣花溪。绕砌翅翻蝴蝶舞，映山血染杜鹃啼。烟景忽凄迷。
望江南 其二十四 青墩初夏词
作者：董元恺
朝代：清

青墩好，乐事胜花朝。旁舍煆泥载茉莉，小鬟敲竹护樱桃。长日尽逍遥。
望江南 其十一 红桥春游词
作者：董元恺
朝代：清

红桥好，联骑出城闉。映日游丝萦曲径，扑天飞絮惹香尘。胜地占芳辰。
望江南 其十七 红桥春游词
作者：董元恺
朝代：清

虹桥好，画舫树中移。万缕轻黄珠户映，半篙柔绿绣帘垂。春昼日迟迟。
望江南 其十三 红桥春游词
作者：董元恺
朝代：清

虹桥好，潋滟画栏明。曲折湘文摇簟縠，玲珑梵字漾帘旌。高下渌波平。
望江南 其十九 红桥春游词
作者：董元恺
朝代：清

虹桥好，绕径印苍苔。纨扇慢摇遮鬓影，玉纤小摘落青梅。伫立共徘徊。
望江南 其十二 红桥春游词
作者：董元恺
朝代：清

虹桥好，挈伴踏青游。紫陌骄嘶金勒马，碧波斜蘸绿杨楼。高会尽风流。
望江南 其十五 红桥春游词
作者：董元恺
朝代：清

虹桥好，摇曳酒旗红。小立垂丝人语细，低回促坐笑声浓。莫放绿樽空。
望江南 其十八 红桥春游词
作者：董元恺
朝代：清

虹桥好，听曲和鸾箫。舞榭丝牵傀儡动，兰舟风送管弦遥。翠袖暗相招。
望江南 其十六 红桥春游词
作者：董元恺
朝代：清

红桥好，野店擅行厨。细切银丝盐下豉，新调玉鲙笋如酥。餔醊足欢呼。
望江南 其十四 红桥春游词
作者：董元恺
朝代：清

虹桥好，万树带垂杨。新笋穿泥云覆屋，疏篱列障竹为墙。魂断旧雷塘。
望江南 啜茶十咏 其一
作者：董元恺
朝代：清
体裁：词

茶坞胜，阳羡郁层峦。月峡涧流生雀舌，石岩雾晓出龙团。仙掌片峰寒。
望江南 啜茶十咏 其五
作者：董元恺
朝代：清
体裁：词

茶灶冷，溪鸟逐烟光。瑟瑟波沉霞脚碎，轻轻色泛乳花香。翠釜合先尝。
望江南 啜茶十咏 其六
作者：董元恺
朝代：清
体裁：词

茶焙暖，沆瀣碧波融。编竹候随文武火，开缄叶里建城笼。一纸隔春风。
望江南·其七
作者：董元恺
朝代：清
体裁：词

茶泉沸，第二擅中泠。旋沫翻成鱼眼动，腾波声作老龙听。涧底觅樵青。
望江南·其三
作者：董元恺
朝代：清
体裁：词

茶籯满，叶叶占先春。翠霭撷齐双鬓冷，青丝笼就两枪新。衣惹暗香尘。
望江南·其九
作者：董元恺
朝代：清
体裁：词

茶品绝，缀玉复含珠。三十绫文酬博士，两篇《茶录》问君谟。疏月下庭梧。
望江南·其二
作者：董元恺
朝代：清
体裁：词

茶笋别，罗岕胜乌程。庙后结花垂绿脚，渚前分露种红英。秀色带烟轻。
望江南·其八
作者：董元恺
朝代：清
体裁：词

茶瓯洁，碧碗醉春醪。翠影香浮卢氏碗，素瓷圆胜谢家窑。丝柳拂长条。
望江南·其十
作者：董元恺
朝代：清
体裁：词

茶候静，帘卷日初长。片甲味分蝉翼薄，丹丘阴益簟纹凉。应唤醒羲皇。
望江南·其四
作者：董元恺
朝代：清
体裁：词

茶舍小，石径卧云斜。斑驳苔生青嶂影，婆娑树老绿阴遮。竹里看煎茶。
望江南·啜茶十咏
作者：董元恺
朝代：清

茶坞胜，阳羡郁层峦。月峡涧流生雀舌，石岩雾晓出龙团。仙掌片峰寒。茶笋别，罗岕胜乌程。庙后结花垂绿脚，渚前分露种红英。秀色带烟轻。茶籯满，叶叶占先春。翠霭撷齐双鬓冷，青丝笼就两枪新。衣惹暗香尘。茶舍小，石径卧云斜。斑驳苔生青嶂影，婆娑树老绿阴遮。竹里看煎茶。茶灶冷，溪鸟逐烟光。瑟瑟波沉霞脚碎，轻轻色泛乳花香。翠釜合先尝。茶焙暖，沆瀣碧波融。编竹候随文武火，开缄叶里建城笼。一纸隔春风。茶泉沸，第二擅中泠。旋沫翻成鱼眼动，腾波声作老龙听。涧底觅樵青。茶瓯洁，碧碗醉春醪。翠影香浮卢氏碗，素瓷圆胜谢家窑。丝柳拂长条。茶品绝，缀玉复含珠。三十绫文酬博士，两篇《茶录》问君谟。疏月下庭梧。茶候静，帘卷日初长。片甲味分蝉翼薄，丹丘阴益簟纹凉。应唤醒羲皇。红桥好，联骑出城闉。映日游丝萦曲径，扑天飞絮惹香尘。胜地占芳辰。虹桥好，挈伴踏青游。紫陌骄嘶金勒马，碧波斜蘸绿杨楼。高会尽风流。虹桥好，潋滟画栏明。曲折湘文摇簟縠，玲珑梵字漾帘旌。高下渌波平。虹桥好，万树带垂杨。新笋穿泥云覆屋，疏篱列障竹为墙。魂断旧雷塘。虹桥好，摇曳酒旗红。小立垂丝人语细，低回促坐笑声浓。莫放绿樽空。红桥好，野店擅行厨。细切银丝盐下豉，新调玉鲙笋如酥。餔醊足欢呼。虹桥好，画舫树中移。万缕轻黄珠户映，半篙柔绿绣帘垂。春昼日迟迟。虹桥好，听曲和鸾箫。舞榭丝牵傀儡动，兰舟风送管弦遥。翠袖暗相招。虹桥好，绕径印苍苔。纨扇慢摇遮鬓影，玉纤小摘落青梅。伫立共徘徊。虹桥好，懊恼是言归。好鸟啼春相唤住，浓花对酒欲争飞。客思正依依。青墩好，别业号苍梧。万树浓荫含雾雨，满园空翠映菰蒲。一幅辋川图。青墩好，四面一溪遥。丝缕风垂青捲幔，玻瓈水涨绿平桥。楼阁晕春潮。青墩好，一苇放中流。星渚频移天上坐，岸花飞送镜中游。诗酒任沉浮。青墩好，乐事胜花朝。旁舍煆泥载茉莉，小鬟敲竹护樱桃。长日尽逍遥。青墩好，曲院扇和风。玫瑰斜簪云鬓紫，蔷薇高架锦屏红。裁剪夺天工。青墩好，绝胜浣花溪。绕砌翅翻蝴蝶舞，映山血染杜鹃啼。烟景忽凄迷。青墩好，趺坐荫休篁。种擅乌椑收柿叶，丝牵青蔓种菱塘。拂袖满幽香。青墩好，杖履入平芜。旧雨一枝鸠唤妇，新巢千尺鹤将雏。相劝倒琼苏。青墩好，对景且衔杯。粉节新涂抽紫箨，红盐初下摘青梅。怀抱一时开。青墩好，荇藻积空明。跃入锦鳞堪上箸，网来文雉足调羹。肠断一声莺。
望江怨·闺怨
作者：董元恺
朝代：清

春云晚。妾泪朝朝长在眼。影动湘裙展。平湖绿水明如剪。难消遣。一夜正愁深，东风忽吹浅。
朝中措·题张真人鹤归亭，用欧公韵
作者：董元恺
朝代：清

当年虚靖已凌空。胜迹古亭中。萝洞昼栖云雾，石坛时响松风。每闻猿啸，惊飞鹤驾，暮鼓晨钟。便有药炉丹井，尘湖几见仙翁。
杏花天·咏千叶杏花
作者：董元恺
朝代：清

千丝雨湿东风剪。短墙外、红轻翠软。绛绡重叠胭脂浅。艳夺桃花人面。倚云栽、日边开遍。和笑折、明霞舒卷。一枝妒杀红儿见。沽酒这家庭院。
柳初新·本意，和丁飞涛韵
作者：董元恺
朝代：清

柔条欲挽春光住。嫩绿半含半吐。捼蓝漱水，轻黄弄色，染就满溪花雾。十五盈盈楚楚。最销魂、章台初去。多少莺歌燕语。织春愁、万丝千缕。愁眉乍展，纤腰学舞，怎禁得、欺烟困雨。好向妆台共倚，任东风、一帘香絮。
柳含烟·至日韶阳见柳
作者：董元恺
朝代：清

韶阳柳，季冬时。摇曳青青如许，添来宫线织成丝。舞腰肢。寒塘绿映春波晓。镇日黛眉颦笑。不吹风雪却吹烟。曲江边。
柳梢青 其一 杨花
作者：董元恺
朝代：清

午院春深。玉楼微度，画阁低侵。乱捲愁来，轻沾恨去，一片伤心。飘零幽梦难寻。偏冷落、珠帘绣衾。燕子争衔，罗衣暗惹，消息沉沉。
柳梢青 其二 舟中偶见有感，和罗弘载韵
作者：董元恺
朝代：清

无限凭栏。一泓秋水，两点春山。照影轻盈，盘龙新髻，青雀丫鬟。柔枝煞是堪攀。憨笑处、琵琶暗弹。白草黄沙，昏鸦冷雁，曾否开颜。
柳梢青·杨花
作者：董元恺
朝代：清

午院春深。玉楼微度，画阁低侵。乱捲愁来，轻沾恨去，一片伤心。飘零幽梦难寻。偏冷落、珠帘绣衾。燕子争衔，罗衣暗惹，消息沉沉。无限凭栏。一泓秋水，两点春山。照影轻盈，盘龙新髻，青雀丫鬟。柔枝煞是堪攀。憨笑处、琵琶暗弹。白草黄沙，昏鸦冷雁，曾否开颜。
桃源忆故人·寄忆
作者：董元恺
朝代：清

春寒泪滴罗衾暖。料峭湘帘初捲。昨夜玉人窗畔。悄悄闻低唤。寻思却是天涯远。此际柔肠千转。便有南归鱼雁。极目关河断。
步月·月下携小婢登锡山
作者：董元恺
朝代：清

八九峰峦，十三娇小，相携月下芳姿。山空人静，玉臂倩扶持。花弄影、浑身上下，风动竹、忽地惊疑。偏消受，一天清景，冷露湿鞋儿。望梁溪城郭，恰幽辉皎洁，处处追随。扑流萤、微挥轻箑，倚翠袖、斜覆纤絺。回船也，夫人犹自爱眠迟。
殢人娇·春雨
作者：董元恺
朝代：清

无限春情，细雨丝丝如织。带瞑连阴天做黑。红尘紫陌，染就迷离色。阑干外、困柳欺花无力。此际佳人，泪痕同湿。低飞燕子偏怜惜。乍眠还醒，往事难重忆。频怅望、芳草王孙消息。
永遇乐·过虎牢关用辛稼轩韵
作者：董元恺
朝代：清
体裁：词

千古崤关，是英雄、战守纷争处。废垒寒沙，荒原宿草，精灵自来去。汜水滔滔，河流滚滚，日夜何曾少住！把当年、袁曹刘项，一样销沉龙虎。
有恨兴亡，无端成败，赢得横鞭指顾。西去荥阳，东来嵩渚，险设成皋路。风响鸣环，霜飞断镞，隐隐犹闻金鼓。惊心问、长陵抔土，今犹在否？
江城子·江城寄内
作者：董元恺
朝代：清

当时携手绿窗纱。月初斜。酒交加。闲说离人，莫自到天涯。真个天涯今更远，寻好梦，梦还赊。万重烟水万重沙。眺飞霞。听归鸦。节物惊心，两鬓点霜华。折得春来消息至，凭驿使，语梅花。
江城梅花引·秋夜听内弹清江引
作者：董元恺
朝代：清

半帘花影入房栊。对孤桐。抚丝桐。鼓一再行，绕指动清风。指下风生松下应，拂白石，响清泉，雨淙淙。淙淙瑟瑟满晴空。曲未终。意无穷。听也听也，听忽变、换羽移宫。又似贯珠声断百寻中。此夜香闺幽梦冷，月落也，飞别鹤，送归鸿。
江月晃重山·月下江行
作者：董元恺
朝代：清

楚尾平铺银浪，吴头稳挂轻帆。江波不动镜光涵。推蓬望，清露湿征衫。树色遥提影翠，山容漱水挼蓝。六朝如梦鸟呢喃。模糊处，回首忆江南。
河渎神·题二妃庙壁
作者：董元恺
朝代：清

落叶满鸣条。柏宫方冢岧峣。二妃遗像枕寒潮。珠衣玉佩飘摇。河流不向湘流绕。泪痕此地多少。恨与苍梧俱杳。平阳亦有香草。
法曲献仙音 其一 铜虎媒填词初成，听梁溪女郎为予歌二郎神一曲，喜而赋此
作者：董元恺
朝代：清

钗闪银屏，帘垂碧月，填就新词铜虎。黄绢深惭，朱唇轻啭，消得佳人含吐。细味幽兰香气，偏识郎心苦。郎无误。有萧娘，殷勤堪顾。红烛下、一字敲来宫谱。拂拂堕梁尘，听袅袅、歌喉如缕。笑问知音，闺阁外、可曾相许。倩浮白、千杯领取，清商全部。
法曲献仙音 其二 曹溪六祖袈裟
作者：董元恺
朝代：清

织就木棉，裁成碧绢，光耀玉环金缕。服号离尘，布名屈朐，一钵共来西土。想夜半传心印，把心灯遮住。宝林古。历唐宋，禁闱崇护。袈裟阔、都作河山坐。具龙象，遍琳宫，怎犹存亚仙祠墓。庾岭藏身，踞石根慧明辞去。只密证潜符，千载信衣留处。
法曲献仙音·铜虎媒填词初成，听梁溪女郎为予歌二郎神一曲，喜而赋此
作者：董元恺
朝代：清

钗闪银屏，帘垂碧月，填就新词铜虎。黄绢深惭，朱唇轻啭，消得佳人含吐。细味幽兰香气，偏识郎心苦。郎无误。有萧娘，殷勤堪顾。红烛下、一字敲来宫谱。拂拂堕梁尘，听袅袅、歌喉如缕。笑问知音，闺阁外、可曾相许。倩浮白、千杯领取，清商全部。织就木棉，裁成碧绢，光耀玉环金缕。服号离尘，布名屈朐，一钵共来西土。想夜半传心印，把心灯遮住。宝林古。历唐宋，禁闱崇护。袈裟阔、都作河山坐。具龙象，遍琳宫，怎犹存亚仙祠墓。庾岭藏身，踞石根慧明辞去。只密证潜符，千载信衣留处。
洞仙歌 其一 张公洞
作者：董元恺
朝代：清

童山寂历，有神仙窟宅。鬼斧何年巨灵劈。呀然开辟处、天壤中宽，深无极，直下鸿濛千尺。炬光迷近远，线缕萦盘，侧厂飞梁度空碧。出鸟道枝撑，迎面峥嵘，愁颠坠、低头踞蹐。问丹灶、玉堂白云封，只怪石嵯峨，张公遗迹。
洞仙歌 其三 夏日斋中苦热，和东坡夏夜韵
作者：董元恺
朝代：清

小斋烦暑，团扇交挥汗。一庭绿树炎氛满。阑干畔、薰风触热吹来，炉香袅，几缕碧烟凌乱。琅玕清枕簟，梦到羲皇，此中人不知有汉。被蝉曳残声，唤醒桃源，茶初熟、桐阴斜转。且奈向、月白露浓时，听白雪高歌，方空新换。
洞仙歌 其二 善权洞
作者：董元恺
朝代：清

嵚崎两洞，更善权深秀。凿翠玲珑开户牖。敞层霄、云气结就重楼，楼高下，风动悬崖激溜。耸身穿诘屈，随下危梯，丝竹清音杂鼯鼬。人世有仙田，白石充粮，兼环列、药炉茶臼。但雷篆、犹存囤碑空，不禁得洞中，一时回首。
洞仙歌·张公洞
作者：董元恺
朝代：清

童山寂历，有神仙窟宅。鬼斧何年巨灵劈。呀然开辟处、天壤中宽，深无极，直下鸿濛千尺。炬光迷近远，线缕萦盘，侧厂飞梁度空碧。出鸟道枝撑，迎面峥嵘，愁颠坠、低头踞蹐。问丹灶、玉堂白云封，只怪石嵯峨，张公遗迹。嵚崎两洞，更善权深秀。凿翠玲珑开户牖。敞层霄、云气结就重楼，楼高下，风动悬崖激溜。耸身穿诘屈，随下危梯，丝竹清音杂鼯鼬。人世有仙田，白石充粮，兼环列、药炉茶臼。但雷篆、犹存囤碑空，不禁得洞中，一时回首。小斋烦暑，团扇交挥汗。一庭绿树炎氛满。阑干畔、薰风触热吹来，炉香袅，几缕碧烟凌乱。琅玕清枕簟，梦到羲皇，此中人不知有汉。被蝉曳残声，唤醒桃源，茶初熟、桐阴斜转。且奈向、月白露浓时，听白雪高歌，方空新换。
浣溪沙 其一 春闺
作者：董元恺
朝代：清

莺语听残春院晴。屏云倚其晚寒凝。黛痕愁入远峰青。庭满落花香寂寂，声和玉漏夜清清。轻红拂萝晓来醒。
浣溪沙 其三 春闺，集唐词
作者：董元恺
朝代：清

绮陌春深翠袖香。水纹簟冷画屏凉。月窗花径梦悠飏。将见客时微掩敛，几回拼却又思量。此情谁会倚斜阳。
浣溪沙 其二 回前调
作者：董元恺
朝代：清

醒来晓梦拂红轻。清清夜漏玉和声。寂寂香花落满庭。青峰远入愁痕黛，凝寒晚共倚云屏。晴院春残听语莺。
浣溪沙·春闺
作者：董元恺
朝代：清

莺语听残春院晴。屏云倚其晚寒凝。黛痕愁入远峰青。庭满落花香寂寂，声和玉漏夜清清。轻红拂萝晓来醒。醒来晓梦拂红轻。清清夜漏玉和声。寂寂香花落满庭。青峰远入愁痕黛，凝寒晚共倚云屏。晴院春残听语莺。绮陌春深翠袖香。水纹簟冷画屏凉。月窗花径梦悠飏。将见客时微掩敛，几回拼却又思量。此情谁会倚斜阳。
浪淘沙 七夕 新月一弓弯，乌鹊桥圜，云帡缥缈度银湾。天上恐无莲漏滴，忘却更残
作者：董元恺
朝代：清

莫为见时难，锦泪潸潸。有人犹自独凭阑。若果一年真一度，还胜人间。
浪淘沙·七夕
作者：董元恺
朝代：清
体裁：词

新月一弓弯，乌鹊桥圜，云帡缥缈度银湾。天上恐无莲漏滴，忘却更残。莫为见时难，锦泪潸潸。有人犹自独凭阑。若果一年真一度，还胜人间。
海棠春 其三 晚浴
作者：董元恺
朝代：清

玉盘水浸金钿影。清波映、红潮微醒。娇艳体生香，露湿梨花冷。起来唤婢移奁镜。忙掩敛、罗裙先整。风袅水沉烟，更爇龙涎饼。
海棠春 其二 午睡
作者：董元恺
朝代：清

海棠花下春风足。停针线、忽萦心曲。晓梦未分明，还向鸳鸯褥。簟纹碧映红生肉。瞤睡眼、醉花柔玉。惊认是朝晖，影落湘妃竹。
海棠春 其四 夜坐
作者：董元恺
朝代：清

空阶碎滴芭蕉雨。听叶叶、愁和砧杵。剪泪问灯花，泪落花无语。夜寒还倩飞鸿去。空望断、天边河鼓。暗忆碧窗南，玉柄同挥麈。
海棠春 闺词，和王阮亭先生韵 其一 晓妆
作者：董元恺
朝代：清

枕棱斜溜金钗响。人倦起、日高朱网。揽镜怯梳头，一点情波漾。牡丹新髻翻时样。怪陌上、游郎争赏。鬌试残妆，日暖云鬟敞。
海棠春 闺词，和王阮亭先生韵 晓妆
作者：董元恺
朝代：清

枕棱斜溜金钗响。人倦起、日高朱网。揽镜怯梳头，一点情波漾。牡丹新髻翻时样。怪陌上、游郎争赏。鬌试残妆，日暖云鬟敞。海棠花下春风足。停针线、忽萦心曲。晓梦未分明，还向鸳鸯褥。簟纹碧映红生肉。瞤睡眼、醉花柔玉。惊认是朝晖，影落湘妃竹。玉盘水浸金钿影。清波映、红潮微醒。娇艳体生香，露湿梨花冷。起来唤婢移奁镜。忙掩敛、罗裙先整。风袅水沉烟，更爇龙涎饼。空阶碎滴芭蕉雨。听叶叶、愁和砧杵。剪泪问灯花，泪落花无语。夜寒还倩飞鸿去。空望断、天边河鼓。暗忆碧窗南，玉柄同挥麈。
清平乐 其三 长命缕
作者：董元恺
朝代：清

谁能续命。五色交相映。浪说辟兵还压胜。茧馆珠囊堪赠。不须绕户高悬。料应妆臂同缠。愿取一丝一岁，与郎情绪绵绵。
清平乐 其二 茧虎
作者：董元恺
朝代：清

冰蚕细茧。纤手亲裁剪。刻画爪牙眉与眼。一笑从风细转。有时綵笔描真。何须插艾为人。飘向玉钗头上，儿童竞取相亲。
清平乐 其五 绫包角黍
作者：董元恺
朝代：清

萦丝楚粽。巧借针神缝。杂俎轻镂花影动。却比菰蒲郑重。陋他九子殊名。随他百索殊形。好是餐他秀色，鬓边袅袅婷婷。
清平乐 其六 菖蒲葫芦
作者：董元恺
朝代：清

花阴午直。旋把菖蒲刻。依样雕锼纤指劈。细认灵根九节。五丝撷向霓裳。一樽醉泛瑶觞。共喜兰汤浴罢，携来倍觉芬芳。
清平乐 其四 辟兵符
作者：董元恺
朝代：清

心前笑抚。神印穿金缕。销得五兵刚二五。好共钗头艾虎。依依插鬓宜春。翩翩佩带宜人。全仗赤符厮守，不教胆怯空庭。
清平乐 端午闺中词 健人
作者：董元恺
朝代：清

缕丝裁绢。小小人名健。但得一心常缱绻。两好时时对面。临风故作娉婷。看花想像仪形。任取钗横鬓乱，年年祝向芳龄。冰蚕细茧。纤手亲裁剪。刻画爪牙眉与眼。一笑从风细转。有时綵笔描真。何须插艾为人。飘向玉钗头上，儿童竞取相亲。谁能续命。五色交相映。浪说辟兵还压胜。茧馆珠囊堪赠。不须绕户高悬。料应妆臂同缠。愿取一丝一岁，与郎情绪绵绵。心前笑抚。神印穿金缕。销得五兵刚二五。好共钗头艾虎。依依插鬓宜春。翩翩佩带宜人。全仗赤符厮守，不教胆怯空庭。萦丝楚粽。巧借针神缝。杂俎轻镂花影动。却比菰蒲郑重。陋他九子殊名。随他百索殊形。好是餐他秀色，鬓边袅袅婷婷。花阴午直。旋把菖蒲刻。依样雕锼纤指劈。细认灵根九节。五丝撷向霓裳。一樽醉泛瑶觞。共喜兰汤浴罢，携来倍觉芬芳。
清平乐 端午闺中词 其一 健人
作者：董元恺
朝代：清

缕丝裁绢。小小人名健。但得一心常缱绻。两好时时对面。临风故作娉婷。看花想像仪形。任取钗横鬓乱，年年祝向芳龄。
渔家傲 其一 题曹雪鸿荆溪钓隐图
作者：董元恺
朝代：清

曹子家居荆水畔。一蓑烟雨堂中见。玉洞桃花看欲遍。谁兼擅。磻溪写入鹅溪绢。明月为钩虹作线。虚舟一任频回转。与世浮沉山水愿。将图展。风波此地从君便。
渔家傲 其七 青墩月令，和欧阳公鼓子词
作者：董元恺
朝代：清

五月沟塍新水涨。海榴照眼葵花放。徙倚柴门闲策杖。秧针漾。平畴翠剪千层浪。赤日场平镰架响。黄云䆉稏人熙攘。万点鱼苗临水饷。层潭上。亭亭绿柄风摇飏。
渔家傲 其三 青墩月令，和欧阳公鼓子词
作者：董元恺
朝代：清

正月村居梅信早。轻澌解冻清溪绕。影动游鱼翻荇藻。春寒峭。隔村几处啼春鸟。城市喧春灯正好。数声横笛闲庭悄。入夜凄清圆月皎。东风巧。小烟弄柳晴光晓。
渔家傲 其九 青墩月令，和欧阳公鼓子词
作者：董元恺
朝代：清

七月新凉风淡沱。曝衣时节陈瓜果。一叶梧桐秋色堕。情无那。扑萤戏对双星卧。菱角朝搴青万朵。鸡头手擘珠千颗。不袜不巾乘小舸。新雨过。白鸥飞点溪烟破。
渔家傲 其二 济上登酒楼游南池漫作，和王仔园韵
作者：董元恺
朝代：清

碧柳垂丝花满树。池楼高下任城路。胜迹千年传李杜。谁留住。江山留得诗人处。满目悲风嗟日暮。萦阶点点飘红素。入海莫随烟雾去。悠然遇。光芒万丈云天曙。
渔家傲 其五 青墩月令，和欧阳公鼓子词
作者：董元恺
朝代：清

三月艳阳晴气候。百花烂漫开清昼。万紫千红铺锦绣。携纤手。繁香点点盈衣袖。摇曳沿溪千树柳。扑天飞絮春塘皱。小艇载诗兼载酒。桃源口。疏林月出人归后。
渔家傲 其八 青墩月令，和欧阳公鼓子词
作者：董元恺
朝代：清

六月炎蒸三伏节。古槐日午蝉声咽。绿水红蕖相映澈。人清绝。惊回午梦松风冽。槛畔闽兰和露折。帘间茉莉堆香雪。浴罢晚凉吹木末。新茗啜。凭栏又送纤纤月。
渔家傲 其六 青墩月令，和欧阳公鼓子词
作者：董元恺
朝代：清

四月清和风景淑。浓阴万树围新绿。麦穗垂垂豌豆熟。浓睡足。黄鹂唤起惊相逐。结子樱桃檐畔簇。满林新笋篱边矗。压架蔷薇花覆屋。西溪曲。半篙荡碎波纹縠。
渔家傲 其十 青墩月令，和欧阳公鼓子词
作者：董元恺
朝代：清

八月风高珠露冷。蓼红芦白装秋景。皓魄一轮明似镜。波光映。空庭万顷琉璃净。老桂吹香芳满径。樛枝密叶晴云瞑。夜永乱飘金粟影。幽梦醒。人间亦有清虚境。
渔家傲 其十一 青墩月令，和欧阳公鼓子词
作者：董元恺
朝代：清

九月轻霜拂商素。纷披黄菊篱边吐。把酒持螯斜日暮。闲凝伫。迷离衰草粘云树。醉里茱萸应细数。江山转瞬悲今古。目断西风江上路。登高处。青墩旧是吴兴墓。
渔家傲 其十三 青墩月令，和欧阳公鼓子词
作者：董元恺
朝代：清

十一月履长添绣线。如船小阁拥炉暖。榾柮烧红浊酒满。银烛短。读完几上残书卷。向晓霏霏飘雪霰。浦银堆粉江山换。独上鹤楼迷望眼。人不见。渔蓑隐约前溪岸。
渔家傲 其十二 青墩月令，和欧阳公鼓子词
作者：董元恺
朝代：清

十月小春粳稻获。堆场囷廪鸡声喔。拾穗儿童争雀跃。开缸酌。新篘酿就田家乐。鸦舅霜酣红灼灼。闲花点缀丛林薄。风急一行寒雁落。惊剥啄。筚门客至无人诺。
渔家傲 其十二 青墩月令，和欧阳公鼓子词
作者：董元恺
朝代：清
体裁：词

十月小春粳稻获。堆场囷廪鸡声喔。拾穗儿童争雀跃。开缸酌。新篘酿就田家乐。鸦舅霜酣红灼灼。闲花点缀丛林薄。风急一行寒雁落。惊剥啄。荜门客至无人诺。
渔家傲 其十四 青墩月令，和欧阳公鼓子词
作者：董元恺
朝代：清

十二月月穷阴遍野。小桥曲径门低亚。曝背茅檐朝旭晒。真潇洒。天然一笔营丘画。枯树饥乌声哑哑。匡床僵卧曾楼下。冰箸寒凝樽懒把。迎年夜。灯前妻女团圞话。
渔家傲 其四 青墩月令，和欧阳公鼓子词
作者：董元恺
朝代：清

二月风和春满院。游丝雨歇朝寒浅。细草平铺芳径软。湘帘卷。新巢絮语双双燕。红杏倚墙开欲遍。落梅委地香千片。蝴蝶纷飞鶗鴃啭。清樽劝。日斜绣阁停针线。
渔家傲·题曹雪鸿荆溪钓隐图
作者：董元恺
朝代：清
体裁：词

二月风和春满院。游丝雨歇朝寒浅。细草平铺芳径软。湘帘卷。新巢絮语双双燕。
红杏倚墙开欲遍。落梅委地香千片。蝴蝶纷飞鶗鴂啭。清樽劝。日斜绣阁停针线。
渔家傲·题曹雪鸿荆溪钓隐图
作者：董元恺
朝代：清

曹子家居荆水畔。一蓑烟雨堂中见。玉洞桃花看欲遍。谁兼擅。磻溪写入鹅溪绢。明月为钩虹作线。虚舟一任频回转。与世浮沉山水愿。将图展。风波此地从君便。碧柳垂丝花满树。池楼高下任城路。胜迹千年传李杜。谁留住。江山留得诗人处。满目悲风嗟日暮。萦阶点点飘红素。入海莫随烟雾去。悠然遇。光芒万丈云天曙。正月村居梅信早。轻澌解冻清溪绕。影动游鱼翻荇藻。春寒峭。隔村几处啼春鸟。城市喧春灯正好。数声横笛闲庭悄。入夜凄清圆月皎。东风巧。小烟弄柳晴光晓。二月风和春满院。游丝雨歇朝寒浅。细草平铺芳径软。湘帘卷。新巢絮语双双燕。红杏倚墙开欲遍。落梅委地香千片。蝴蝶纷飞鶗鴃啭。清樽劝。日斜绣阁停针线。三月艳阳晴气候。百花烂漫开清昼。万紫千红铺锦绣。携纤手。繁香点点盈衣袖。摇曳沿溪千树柳。扑天飞絮春塘皱。小艇载诗兼载酒。桃源口。疏林月出人归后。四月清和风景淑。浓阴万树围新绿。麦穗垂垂豌豆熟。浓睡足。黄鹂唤起惊相逐。结子樱桃檐畔簇。满林新笋篱边矗。压架蔷薇花覆屋。西溪曲。半篙荡碎波纹縠。五月沟塍新水涨。海榴照眼葵花放。徙倚柴门闲策杖。秧针漾。平畴翠剪千层浪。赤日场平镰架响。黄云䆉稏人熙攘。万点鱼苗临水饷。层潭上。亭亭绿柄风摇飏。六月炎蒸三伏节。古槐日午蝉声咽。绿水红蕖相映澈。人清绝。惊回午梦松风冽。槛畔闽兰和露折。帘间茉莉堆香雪。浴罢晚凉吹木末。新茗啜。凭栏又送纤纤月。七月新凉风淡沱。曝衣时节陈瓜果。一叶梧桐秋色堕。情无那。扑萤戏对双星卧。菱角朝搴青万朵。鸡头手擘珠千颗。不袜不巾乘小舸。新雨过。白鸥飞点溪烟破。八月风高珠露冷。蓼红芦白装秋景。皓魄一轮明似镜。波光映。空庭万顷琉璃净。老桂吹香芳满径。樛枝密叶晴云瞑。夜永乱飘金粟影。幽梦醒。人间亦有清虚境。九月轻霜拂商素。纷披黄菊篱边吐。把酒持螯斜日暮。闲凝伫。迷离衰草粘云树。醉里茱萸应细数。江山转瞬悲今古。目断西风江上路。登高处。青墩旧是吴兴墓。十月小春粳稻获。堆场囷廪鸡声喔。拾穗儿童争雀跃。开缸酌。新篘酿就田家乐。鸦舅霜酣红灼灼。闲花点缀丛林薄。风急一行寒雁落。惊剥啄。筚门客至无人诺。十一月履长添绣线。如船小阁拥炉暖。榾柮烧红浊酒满。银烛短。读完几上残书卷。向晓霏霏飘雪霰。浦银堆粉江山换。独上鹤楼迷望眼。人不见。渔蓑隐约前溪岸。十二月月穷阴遍野。小桥曲径门低亚。曝背茅檐朝旭晒。真潇洒。天然一笔营丘画。枯树饥乌声哑哑。匡床僵卧曾楼下。冰箸寒凝樽懒把。迎年夜。灯前妻女团圞话。
湿罗衣·雨中度茗岭
作者：董元恺
朝代：清

盘盘石磴插天高。茫茫嶂海波涛。雾合芒鞋，云生缊袍。奔流飞涧千条。响层霄。光摇绿筱，香清紫笋，翠影迢遥。
满宫花 其一 酴醾
作者：董元恺
朝代：清

绿阴垂，鲛帕展。满架浓香开遍。凭栏索笑倩人扶，斗帐流苏初捲。玉容娇，檀晕浅。睡起日高犹倦。不禁酒力不禁风，消得一枝春软。
满宫花 其二 送春，集唐词
作者：董元恺
朝代：清

春欲暮，遥相顾。花暗柳浓何处。西风回首不胜悲，帘捲晚天疏雨。春已去，颦不语。双鬓翠霞金缕。旧欢新梦觉来时，泪滴枕檀无数。
满宫花·酴醾
作者：董元恺
朝代：清

绿阴垂，鲛帕展。满架浓香开遍。凭栏索笑倩人扶，斗帐流苏初捲。玉容娇，檀晕浅。睡起日高犹倦。不禁酒力不禁风，消得一枝春软。春欲暮，遥相顾。花暗柳浓何处。西风回首不胜悲，帘捲晚天疏雨。春已去，颦不语。双鬓翠霞金缕。旧欢新梦觉来时，泪滴枕檀无数。
满江红 其一 同贺天山先生过篁川废园，和天山抒怀韵
作者：董元恺
朝代：清

别业篁川，曾记得、昔年经此。恰两岸、依依绿柳，树犹如是。老屋欹斜仓鼠窜，丰碑倒折枯藤寄。叹山川、无恙绮罗非，都休矣。风潭上，泉还旨。烟汀外，花还紫。只空庭藻影，鱼鱼唯唯。纵不长贫何足羡，便为老圃真堪耻。继尚书、勋业等云霄，惟君耳。
满江红 其一 寿史远公五十，用曹顾庵先生韵
作者：董元恺
朝代：清

半百才名，指学海、词源杰出。想廿载、分荣绛帐，广文清密。内府流传羲献帖，国门争购丹青笔。正新翻、艳曲付红牙，灵妃匹。羡落纸，金壶漆。羡起草，丹霞日。看拂衣归里，满园榛栗。海上安期瓜似枣，山中桃李人如木。总消磨、一卷是楞伽，延年术。
满江红 其一 登芜湖塔绝顶，用辛弃疾韵
作者：董元恺
朝代：清

拾级而登，跨江表、曾霄突立。凭槛望、烟帆沙鸟，连樯风急。霞映楼船百仗火，云横铁锁千寻壁。问何时、天堑限江南，谁曾识。栏杆外，衣沾湿。铃甋下，珠摇滴。向苍苍搔首，遥遥空碧。俯仰自悲身世事，奔驰空洒杨朱泣。拟过江、也学贩缯人，同为客。
满江红 其一 谈沧孺属题挥锄居
作者：董元恺
朝代：清

鸡犬云中，曾栖息、匡君岩腹。问何事，入廛近市，诛茅结屋。用拙也应长闭户，畏人原自成空谷。绕疏篱、几曲最怡情，栽花竹。波潋滟，千层縠。烟葱茜，千章绿。对湖山俯仰，赏心娱目。瓜架斗棚晨复暮，带经负耒耕还读。人纷争、收拾一蜗庐，消棋局。
满江红 其一 过金沙寺，为岳鄂王题壁处敬和原韵
作者：董元恺
朝代：清

擐甲投戈，过萧寺、晨钟甫歇。想当日、冲冠怒发，满怀忠烈。剑气夜寒阳羡草，笔光阵扫金沙月。拂残碑、遗恨对西湖，同悲切。淮北耻，终难雪。淮西议，终难灭。叹黄龙未饮，金瓯还缺。潭水秋吟名士句，冰天泪洒英雄血。看阴阴、松柏向南枝，朝双阙。
满江红 其一 青墩夏咏，和陈其年江村韵
作者：董元恺
朝代：清

别墅苍梧，矗云际、龙鳞千尺。凭水阁、风漪销暑，疏帘看弈。尘拭琉璃罗翠盖，藻翻笭箵跳银鲫。尽北窗、高枕对书眠，床头易。一室内，虚生白。一庭外，苔成积。看鹤雏离褷，凫儿飞拍。半幅蔚蓝天似绮，数茎吟断须如戟。听月明、寥亮不胜寒，南楼笛。
满江红 其七 赠张月陵，七叠前韵
作者：董元恺
朝代：清

季方难兄，有爱弟、清河挺出。群推是、池塘春草，玉和金密。玩世文章科斗字，惊人风雨蛟龙笔。记翩翩、裘马少年时，今无匹。原不慕，对君漆。谁能驻，援戈日。恨间关转徙，艰难薪栗。小艇载诗更载酒，砚田种秫非栽木。听君家、说尽谷城书，还丹术。
满江红 其七 过周山人山居留宿
作者：董元恺
朝代：清

且住为佳，趁孤踪、闲情野鹤。堪爱是、青山绕屋，白云生阁。种遍梨园张谷胜，相逢橘叟巴人乐。但逍遥、一枕足邯郸，溪声觉。千个竹，抽新箨。千树果，辉双萼。看残山剩水，放怀寥廓。星历初占山鸟唤，国风细注山花落。苦低头、惭愧野人非，微名缚。
满江红 其七 青墩夏咏，和陈其年江村韵
作者：董元恺
朝代：清

小阁如船，恰新构、青墩之石。还栽就、樱桃百树，蕉桐半亩。嫩箨雨移旁舍竹，纤腰露染垂堤柳。倚西风、落笔啸高天，惊南斗。捞虾妾，捕鱼舅。我欲醉，谋诸妇。好开樽便饮，瓮馀残酒。半卷离骚消白眼，一房莲子凭纤手。仰林梢、唤起月当头，成三友。
满江红 其七 风雨泊舟江心，四和前韵
作者：董元恺
朝代：清

亦复何为，奈范叔、一寒至此。君不见、崩涛骇浪，滔滔皆是。楚尾吴头家作寓，灯天砚地身为寄。怅芦中、一叶两三人，真穷矣。汲新水，逾甘旨。被短褐，逾朱紫。检齐梁旧史，掀髯曰唯。天堑不矜衣带限，江流难刷降幡耻。问六朝、遗恨几英雄，茫然耳。
满江红 其三 与史远公谈往事，因忆范龙仙、沈康生诸公，二叠前韵
作者：董元恺
朝代：清

臣罪当诛，曾负累、丝毫难出。今已矣、文深胥吏，网罗尤密。百万总由铢黍积，钱刀争胜如椽笔。算书生、原不悔封侯，监门匹。茂才举，胶投漆。渭阳遇，云披日。奈投臣有枣，报君无粟。醉里尚寻玄石酒，相期便访刘商术。问青天、公等致身时，将何术。
满江红 其三 忆故园种竹栽篱，怅然寄内
作者：董元恺
朝代：清

何意卿卿，常则住、白鸥溪曲。那更是、一春风雨，远山如沐。插槿新栽空谷锦，移恨远带潇湘绿。羡深闺、泉石费经营，翛然足。还须种，柴桑菊。原不慕，金门肉。任花开花落，无荣无辱。半阁遥临天似水，野航小泛人如玉。倩天边、曾向故园飞，双黄鹄。
满江红 其三 拜于忠肃公墓
作者：董元恺
朝代：清

细雨斜烟，一抔土、松楸潇洒。留万古、青山碧血，孤忠司马。只手有权持国是，绕朝无力存宗社。岂南还、才与复神州，台山下。虎卧日，群谋罢。龙飞日，群奸射。置死生成败，无如公者。事去北门弓鸟恨，功高西市啼鹃夜。使英雄垂泪共栖霞，皆天也。
满江红 其三 江行雨泊，再和前韵
作者：董元恺
朝代：清

风雨江干，算旅况、谁能遣此。几欲向、箜篌邻女，唤公无是。一一江豚掀浪拜，双双哀雁沿洲寄。看钓蓬、吹火夜灯红，归来矣。新茗冽，醇醪旨。片云黑，晚烟紫。指楼船沧海，似闻阿唯。展卷怕看梁宋事，持杯翻畏樽罍耻。俯奔涛、千尺听江声，悲盈耳。
满江红 其三 送潘原白令溆浦，用辛稼轩平湖南寇韵
作者：董元恺
朝代：清

去矣安仁，惊憔悴、西风衣葛。羡筮仕、桃花洞口，寻源而入。江上月明乌鹊起，洞庭雾敛鱼龙泣。却乘流、一叶望潇湘，波涛急。莫草檄，临邛客。非下濑，戈船力。只鸣琴幕府，坐销锋镝。吹笛自当兵十万，鼓刀恰向隆中出。听楚歌、几曲静烽烟，谐金石。
满江红 其三 青墩夏咏，和陈其年江村韵
作者：董元恺
朝代：清

长日阴阴，隔阛阓、超然城市。见一带、波蕖冉冉，汀蒲靡靡。照箸冷淘槐叶脆，胶唇环饼松花美。更烂蒸、香齑白鱼肥，冰厨里。微吟倦，眠迟起。独酌罢，炊菰米。想田夫风味，年年如此。闲课阿奴锄白术，忙催竖子寻苍耳。只微躯、药物满园中，沾沾喜。
满江红 其九 怅怅词，和陈其年韵
作者：董元恺
朝代：清

穷达由天，拥万卷、百城南面。都则是、子虚乌有，雄文谁荐。长啸烟霞湖海伴，良辰樽俎逍遥撰。尽诸君、钟鼎与山林，从吾便。蛮与触，方酣战。蜂与蚁，方开宴。惜祖龙未竟，还留笔砚。八九胸中云梦泽，三千书牍回心院。醉中山、此日杖头钱，卿钗钏。
满江红 其九 雪夜野泊，九叠前韵
作者：董元恺
朝代：清

岁暮凄凉，系缆处、片帆初出。蓬窗映、斜斜整整，似疏还密。片影夜寒村点酒，六飞梦冷生花笔。遍千山、何处一渔翁，孤舟匹。灯宛宛，遥怜漆。风猎猎，难回日。觉布衾如水，手皴肌栗。烛尽寒灰悲伏枕，炉存馀火思蒸术。被饥驱、僵卧水之滨，贫无术。
满江红 其九 青墩夏咏，和陈其年江村韵
作者：董元恺
朝代：清

万绿丛深，忽点缀、黄鹂两个。日趖午、槐阴斜转，苔阴低簸。赤苋紫茄田野味，芋区瓜架园蔬课。问白头、遗老话桃源，随风唾。长松下，结趺坐。疏藤上，曲肱卧。喜日长无事，壶中天大。待月且乘烟水舫，凌云欲鼓潇湘舵。傍柴门、犬吠竹边桥，谁相过。
满江红 其二 倒和前韵
作者：董元恺
朝代：清

周肉何妻，漫道是、长生仙术。争似汝、长斋绣佛，丹炉服术。少小自怜游猎赋，追陪空献雕陵栗。更谁知、四十九年非，今何日。容未老，髯如漆。心未老，丝成匹。恰悲来舞剑，兴酣摇笔。千古图书身上下，一杯诗酒花疏密。叹吾生、早已胜而翁，星星出。
满江红 其二 同贺天山先生过篁川废园，和天山抒怀韵
作者：董元恺
朝代：清

深柳堂成，难自掩、文章声价。羡此日、绛纱高座，凌颜轹谢。爝火百年供啸咏，龙鳞千仞凭潇洒。想挥鞭、一蹙造青云，何难者。且暂觅，玉山罅。又何必，金门下。任嵚崎历落，酒垆花社。捉笔不须尊卫霍，读书久已轻曹马。只此中、丘壑最移情，吾师也。
满江红 其二 拜岳鄂王墓，敬和原韵
作者：董元恺
朝代：清

大树萧萧，对衰草、寒烟未歇。凭吊处、孤忠涅背，伊周争烈。石马昼嘶燕市雨，灵旗影断黄河月。念当时、南渡只偏安，空关切。三字狱，何时雪。十年力，谁人灭。为东窗一语，山河残缺。银碗红啼娇女泪，玉环碧化苌弘血。望冬青、尽处起西风，摇宫阙。
满江红 其二 过挥锄居，立和谈青雪韵
作者：董元恺
朝代：清

环堵萧然，正潇洒、丰神自别。荷锄倦、拥书万卷，不营三窟。半亩笔耕东海粟，砚田卧采西山蕨。对北窗、风物到羲皇，南楼月。寻幽胜，头忘栉。徒慷慨，心如结。笑劳劳攘攘，长安车辙。造父难追泛驾影，夸娥独许名缰撇。拟此生、市隐杂鱼盐，藏身诀。
满江红 其二 送韩珠崖太史奉诏归娶
作者：董元恺
朝代：清

天上仙郎，却占尽、人间清福。人都羡、门阑喜气，锦攒花簇。威凤新膺博望选，求凤始叶和鸣卜。正日边、遥捧五云还，芙蓉麓。绾绶日，丹文毂。合卺夕，金莲烛。恰荣分紫诰，徽音堪续。蕙圃门盈桃李树，鸾坡堂种蓝田玉。拟明年、此际海珠生，华封祝。
满江红 其二 青墩夏咏，和陈其年江村韵
作者：董元恺
朝代：清
体裁：词

鸂鶒鵁鶄，烟扉外、三三两两。恰几曲、清流似镜，碧波如掌。牛背牧童支笠去，陇头馌妇腰镰往。喜登场、𥝧稏遍黄云，人熙穰。五亩宅，墙阴敞。十顷地，秧针漾。正平畴绿满，海榴红放。蚯蚓歌长蛙鼓闹，桔槔声歇蝉吟响。挈村农、社酒赛鸡豚，呼侬长。
满江红 其二 青墩夏咏，和陈其年江村韵
作者：董元恺
朝代：清

鸂鶒，烟扉外、三三两两。恰几曲、清流似镜，碧波如掌。牛背牧童支笠去，陇头馌妇腰镰往。喜登场、？稏遍黄云，人熙穰。五亩宅，墙阴敞。十顷地，秧针漾。正平畴绿满，海榴红放。蚯蚓歌长蛙鼓闹，桔槔声歇蝉吟响。挈村农、社酒赛鸡豚，呼侬长。
满江红 其二 青墩夏咏，和陈其年江村韵
作者：董元恺
朝代：清

鸂鶒，烟扉外、三三两两。恰几曲、清流似镜，碧波如掌。牛背牧童支笠去，陇头馌妇腰镰往。喜登场、𥝧稏遍黄云，人熙穰。五亩宅，墙阴敞。十顷地，秧针漾。正平畴绿满，海榴红放。蚯蚓歌长蛙鼓闹，桔槔声歇蝉吟响。挈村农、社酒赛鸡豚，呼侬长。
满江红 其五 寿天闲伯
作者：董元恺
朝代：清

高柳鸣蝉，平芜外、绿萝晴色。要酌取、碧筒为寿，如松如柏。黄绮衣冠留姓氏，浮丘笑傲耽泉石。问白云、天上铸红颜，天闲客。孤山耸，岚阴赤。横河涨，溪光碧。任飘飖紫府，摩挲铜狄。花扑玉缸前岁酿，桃开瑶海今年宝。正称觞、前席舞斑斓，芝兰室。
满江红 其五 寿祖赞善勿庵，用梅村先生寿巢村相国韵
作者：董元恺
朝代：清

绿鬓功名，雅自负、苍髯如戟。恰又听、玉堂清漏，金门瑶瑟。风动铃音趋直早，花移砖影挥毫毕。共一春、携手上高楼，江南客。文蔚起，名薰炙。庭罗雀，尘凝席。正承华初启，烽烟方息。击楫谋成台上米，围棋齿折中门屐。拟升平、朝野献南山，从今日。
满江红 其五 望谢公青墩故园读书处，三和前韵
作者：董元恺
朝代：清

北郭青墩，想魂魄、犹应恋此。敢则谓、青山谢傅，将无同是。相赏便携泉石意，自怡祗合烟霞寄。正栖丘、饮谷十年前，难忘矣。菱角美，香芹旨。寒月白，暮云紫。有晓猿夜鹤，招予唯唯。纵隔千山还可共，不知一事徒深耻。问半生、踪迹尚沉浮，无言耳。
满江红 其五 蒜山晚眺，用梅村先生蒜山怀古韵
作者：董元恺
朝代：清

拳石嵯峨，临断岸、丹崖百尺。看一带、崩腾京口，惊涛飞入。两岸分明南北堑，半江割据曹刘敌。更年年、芳草阅齐梁，扁舟客。烽火静，烟墩白。钟鼓振，帆樯集。俯镆铘峭崿，森陈戈戟。铁瓮势连龙虎险，楼船日没鼋鼍宅。听萧萧、丛竹响寒芦，吹横笛。
满江红 其五 赠潘原白兼题新居，五叠前韵
作者：董元恺
朝代：清

烂漫才华，惊人句、潘江涌出。尽少年、狂歌作达，外疏中密。红粉一生三妇艳，黄庭五色千枝笔。更清泉、白石寓经纶，谁堪匹。楹与桷，施丹漆。亭与阁，凌云日。恰满樽桑落，堆盘芋栗。招隐小山俱是桂，高吟药圃宁须术。人诸君、击剑复弹棋，纵横术。
满江红 其五 青墩夏咏，和陈其年江村韵
作者：董元恺
朝代：清

踯躅残红，听几处、催归鸭鵊。隐隐见、平芜燕剪，落花波夹。与我周旋从我好，用卿作达从卿法。挽银河、万斛洗炎蒸，凉风霎。髹几畔，添香鸭。矮屋畔，闲畚锸。到采菱剥芡，不忧贫乏。虎刺结成颗颗豆，凤仙染就纤纤甲。折一枝、斜插鬓云边，银钗压。
满江红 其八 怅怅词，和陈其年韵
作者：董元恺
朝代：清

月白荒荒，那更是、乱云漠漠。拔剑起、悲风吼地，青丘如削。企脚琵琶天际想，伤神丝竹中年恶。奈三春、长只为悲秋，惊瑶落。房名药，陂名芍。檐巢鹤，门罗雀。任文魔山鬼，揶揄嗢噱。横槊竟同垓下咏，唾壶也向炉头作。有曹丘、还解重黄金，无人诺。
满江红 其八 送月陵入道，八用回韵
作者：董元恺
朝代：清

散尽千金，学曼倩、善藏其术。还更向、罗浮碧海，凤芝龙术。槛外露滋金洞草，崖边云护仙舟栗。采石坛、花满不知春，羲农日。服上药，调浮漆。星佩冷，虹霓匹。只未忘绮语，更怀铅笔。但令毛生名纸贵，不妨潘簟生尘密。数床头、昨夜卖文钱，飘然出。
满江红 其八 青墩夏咏，和陈其年江村韵
作者：董元恺
朝代：清

百顷风潭，镇一派、空明浩渺。遥掩映、捼蓝漱碧，丛芦幽筱。瓜嚼水精白袷冷，李沉玉甃红尘少。送馀凉、几阵藕丝风，荷香绕。溪瑟瑟，窗纱窅。波滟滟，新蟾皎。恰瓯斟绿醑，觞浮清醥。销帐四垂冰簟展，琼奁半启帘漪悄。理瑶琴、一曲落平沙，飞鸿矫。
满江红 其八 风雨泊舟江心，四和前韵
作者：董元恺
朝代：清

对此茫茫，何处问、垆边酒价。那更禁、风吹浪打，水流花谢。点点寒从双鬓入，丝丝愁共千行洒。只此中、眼泪满春江，无穷者。笑补石，虚空罅。叹填海，蓬瀛下。想隔江烟树，依稀村社。带瞑连阴天似墨，湿云粘梦云如马。总江南、江北影模糊，孤灯也。
满江红 其六 寄怀祖赞善勿庵
作者：董元恺
朝代：清

落托京华，凭坐卧、高楼百尺。畅好是、玉河垂柳，凤城寒食。苹果堆盘红半染，葡萄张幕青如滴。黯销魂、还忆去年时，天涯隔。谁啸咏，梁园雪。空对酒，南窗月。只归来风景，不堪重说。拨刺刀鸣豉下鲙，穿泥笋迸篱边壁。倩回风、迢递寄长安，云千叠。
满江红 其六 寿潘原白三十，六用回韵
作者：董元恺
朝代：清

冉冉流光，尽人世、谋身多术。只如尔、神仙服食，胜餐芝术。绛树横陈琳国李，青鸾争捧天台栗。愿百年、七进九霞觞，从今日。堪裕后，樊宏漆。堪擅誉，徐卿匹。看双双骥子，能文操笔。怜我白头丘壑老，倚君紫禁经纶密。好因时、莫便学蹉跎，乘风出。
满江红 其六 望谢公青墩故园读书处，三和前韵
作者：董元恺
朝代：清

瓦釜雷鸣，难复问、黄金土价。阅多少、初莺早雁，花开叶谢。炙毂因人谁见许，新亭有泪无从洒。尽滔滔、日夜大江流，如斯者。故园栗，微霜罅。北堂枣，疏篱下。爱鲍君知我，陈侯均社。输粟昔曾传柱史，入赀犹欲夸司马。遍天涯、购得计然书，何求也。
满江红 其六 过周山人山居留宿
作者：董元恺
朝代：清

咫尺扬帆，扁舟系、夫湫山麓。闲对着、一湖春水，一湾新绿。昨夜东风微雨过，涛声初涨溪桥曲。抱众山、回合影参差，云为屋。千年树，苍皮束。十顷稻，黄精斸。便呼儿揖客，举杯相属。入馔自夸虾菜美，团炉尚想蹲鸱熟。问山中、花信作春秋，无荣辱。
满江红 其六 青墩夏咏，和陈其年江村韵
作者：董元恺
朝代：清

积翠攒青，偏杰出、小山乔木。清影下、婆娑午梦，黄粱新熟。花酿蜡房蜂炼蜜，雪堆竹箔蚕登簇。羡满林、无数蜕龙孙，千竿竹。窥影鹭，翘溪足。噪檐鹊，巢丛绿。听鸟啼未已，蛩吟方续。钓槛收缗斜柳骨，微光趁月摊书读。涨一篙、绿水泛轻航，波纹縠。
满江红 其十 与恽正叔相约同耕南田，十用回韵
作者：董元恺
朝代：清

生不逢时，问谁是、锐情经术。只吾尔、难医贫病，非关苓术。田舍艳称十斛麦，封侯且等千株栗。想人生、行乐是西畴，穰穰日。琴上趣，何劳漆。花间友，还相匹。更较晴量雨，焚书掷笔。二顷好供饘粥费，比邻不羡崇墉密。但南山北与北山南，相携出。
满江红 其十 怅怅词，和陈其年韵
作者：董元恺
朝代：清

泛宅浮家，卿笑谓、君其休矣。算只有、五湖烟水，年年如此。芳草遥天青欲白，晴波夕照金还紫。载一天、风月满扁舟，玄真子。山欲雨，嵩高玺。花欲雨，湘东蕊。恍清虚宾主，神霄奴婢。被褐半疑火浣布，斟茶拟吸琼芝髓。访灵威、七日学长生，饥仍死。
满江红 其十 青墩夏咏，和陈其年江村韵
作者：董元恺
朝代：清

铁笛凄清，三弄后、高云欲裂。还消受、篆烟几缕，匡床八尺。浴罢芙蕖花底湿，妆残茉莉香中觅。对团圞、素月坐长风，松间石。纨扇扑，萤飞急。金井断，虫吟逼。叹中年以后，伤神何益。夜永试寻河朔饮，数奇莫去蓝田射。玉绳低、急雨响琮琤，冰弦砉。
满江红 其十一 怅怅词，和陈其年韵
作者：董元恺
朝代：清

岸帻青山，长松下、谁修边幅。痛饮酒、离骚半卷，不堪多读。舌在徒成开口笑，途穷耻作雍门哭。听凉州、歌罢又伊州，阳春曲。数升玉，争如粟。数竿竹，还须肉。笑折腰五斗，何妨丛菊。落落元龙披锦绣，纷纷巢许称臣仆。又奚须、山水作清音，如琴筑。
满江红 其十二 生日自寿
作者：董元恺
朝代：清

皇揽揆余，正诞降、庚寅之日。任数载、年来年去，年年如昔。与世周旋吾作我，一家逆旅身为客。尽浮生、转瞬付浮云，谁陈迹。何处献，金门策。何处访，谷城石。只有花有酒，斯晨斯夕。好泛五湖烟水舫，更消五岳平生屐。踏齐州、九点暮烟还，如松柏。
满江红 其四 咏绿牡丹
作者：董元恺
朝代：清

厌粉锈朱，十斛黛、春恩初沐。写不出、苔痕蘸色，兰膏争馥。却拟新螺宵挹露，浪猜幺凤朝迎旭。宝如来、舌上现青莲，清波浴。花瘦也，藏金屋。花睡也，烧银烛。信玉宜称碧，珠宜名绿。青鬓学来梳未似，翠眉相对羞应簇。便不须秾叶与扶持，风流足。
满江红 其四 忆故园种竹栽篱，怅然寄内
作者：董元恺
朝代：清

蓟北燕南，空自叹、风尘碌碌。原无分、逍遥容与，一生清福。樱笋江边春正好，莼鲈溪畔秋方熟。只清风、明月不须钱，随时足。柴门外，闲鸥鹜。东轩内，栽松竹。料归期未远，不容卿独。皓腕共牵菱角美，冰盘满荐鸡头肉。更隔年、预酿不时需，应千斛。
满江红 其四 江行雨泊，再和前韵
作者：董元恺
朝代：清

努力加餐，亟为问、江东米价。堪叹息、空囊羞涩，长途衰谢。万里帆随鸿影落，孤灯泪共牛衣洒。抚龙泉、咄咄更书空，谁知者。风淅淅，蓬窗罅。波滚滚，樯乌下。任江鱼吞槛，江欧迎社。梦里绿阴蕉覆鹿，杯中清影程生马。倚舵楼、准趁半江晴，来朝也。
满江红 其四 送潘原白令溆浦，用辛稼轩平湖南寇韵
作者：董元恺
朝代：清

坚壁罗洋，踞胜算、何须诸葛。恰此日、义陵制锦，捷书飞入。渺渺烟寒木叶下，滔滔溪冷潜蛟泣。坐琴堂、高啸海天秋，沅流急。渔父畔，沧浪客。官中水，寥平力。任健儿跃马，羌童鸣镝。明月洞开青嶂合，罗公峰隐苍生出。拥孤城、大小西山阳，藏书石。
满江红 其四 醉饮史远公斋中有感，四用回韵
作者：董元恺
朝代：清

天地茫茫，愁无尽、销愁无术。应只有、浇愁惟酒，不烦蔘术。花下频招松下鹤，盘中又检山中栗。料吾身、烂醉是生涯，须千日。梦欲醒，庄周漆。心常醉，刘伶匹。任挥毫草檄，请缨投笔。薄劣自甘糟粕劳，不才且入山林密。抚长锥、终岁处囊中，何由出。
满江红 其四 青墩夏咏，和陈其年江村韵
作者：董元恺
朝代：清

一抹修眉，阴阴见、远峰罗立。曾记得、扶筇洞岕，亲携茗汁。轻篓藏芽和露撷，新泉带雨捎溪急。捲湘纹、一缕飏茶烟，松风集。蟹眼沸，花堪吸。凤饼啜，香堪裛。笑触炎褦襶，相逢车笠。翠碗暗移蝉影动，绿鬟浅试春流涩。待夜深、纤指进馀芳，横波湿。
满江红·同贺天山先生过篁川废园，和天山抒怀韵
作者：董元恺
朝代：清

别业篁川，曾记得、昔年经此。恰两岸、依依绿柳，树犹如是。老屋欹斜仓鼠窜，丰碑倒折枯藤寄。叹山川、无恙绮罗非，都休矣。风潭上，泉还旨。烟汀外，花还紫。只空庭藻影，鱼鱼唯唯。纵不长贫何足羡，便为老圃真堪耻。继尚书、勋业等云霄，惟君耳。深柳堂成，难自掩、文章声价。羡此日、绛纱高座，凌颜轹谢。爝火百年供啸咏，龙鳞千仞凭潇洒。想挥鞭、一蹙造青云，何难者。且暂觅，玉山罅。又何必，金门下。任嵚崎历落，酒垆花社。捉笔不须尊卫霍，读书久已轻曹马。只此中、丘壑最移情，吾师也。风雨江干，算旅况、谁能遣此。几欲向、箜篌邻女，唤公无是。一一江豚掀浪拜，双双哀雁沿洲寄。看钓蓬、吹火夜灯红，归来矣。新茗冽，醇醪旨。片云黑，晚烟紫。指楼船沧海，似闻阿唯。展卷怕看梁宋事，持杯翻畏樽罍耻。俯奔涛、千尺听江声，悲盈耳。努力加餐，亟为问、江东米价。堪叹息、空囊羞涩，长途衰谢。万里帆随鸿影落，孤灯泪共牛衣洒。抚龙泉、咄咄更书空，谁知者。风淅淅，蓬窗罅。波滚滚，樯乌下。任江鱼吞槛，江欧迎社。梦里绿阴蕉覆鹿，杯中清影程生马。倚舵楼、准趁半江晴，来朝也。北郭青墩，想魂魄、犹应恋此。敢则谓、青山谢傅，将无同是。相赏便携泉石意，自怡祗合烟霞寄。正栖丘、饮谷十年前，难忘矣。菱角美，香芹旨。寒月白，暮云紫。有晓猿夜鹤，招予唯唯。纵隔千山还可共，不知一事徒深耻。问半生、踪迹尚沉浮，无言耳。瓦釜雷鸣，难复问、黄金土价。阅多少、初莺早雁，花开叶谢。炙毂因人谁见许，新亭有泪无从洒。尽滔滔、日夜大江流，如斯者。故园栗，微霜罅。北堂枣，疏篱下。爱鲍君知我，陈侯均社。输粟昔曾传柱史，入赀犹欲夸司马。遍天涯、购得计然书，何求也。亦复何为，奈范叔、一寒至此。君不见、崩涛骇浪，滔滔皆是。楚尾吴头家作寓，灯天砚地身为寄。怅芦中、一叶两三人，真穷矣。汲新水，逾甘旨。被短褐，逾朱紫。检齐梁旧史，掀髯曰唯。天堑不矜衣带限，江流难刷降幡耻。问六朝、遗恨几英雄，茫然耳。对此茫茫，何处问、垆边酒价。那更禁、风吹浪打，水流花谢。点点寒从双鬓入，丝丝愁共千行洒。只此中、眼泪满春江，无穷者。笑补石，虚空罅。叹填海，蓬瀛下。想隔江烟树，依稀村社。带瞑连阴天似墨，湿云粘梦云如马。总江南、江北影模糊，孤灯也。
满江红·寿史远公五十，用曹顾庵先生韵
作者：董元恺
朝代：清

半百才名，指学海、词源杰出。想廿载、分荣绛帐，广文清密。内府流传羲献帖，国门争购丹青笔。正新翻、艳曲付红牙，灵妃匹。羡落纸，金壶漆。羡起草，丹霞日。看拂衣归里，满园榛栗。海上安期瓜似枣，山中桃李人如木。总消磨、一卷是楞伽，延年术。周肉何妻，漫道是、长生仙术。争似汝、长斋绣佛，丹炉服术。少小自怜游猎赋，追陪空献雕陵栗。更谁知、四十九年非，今何日。容未老，髯如漆。心未老，丝成匹。恰悲来舞剑，兴酣摇笔。千古图书身上下，一杯诗酒花疏密。叹吾生、早已胜而翁，星星出。臣罪当诛，曾负累、丝毫难出。今已矣、文深胥吏，网罗尤密。百万总由铢黍积，钱刀争胜如椽笔。算书生、原不悔封侯，监门匹。茂才举，胶投漆。渭阳遇，云披日。奈投臣有枣，报君无粟。醉里尚寻玄石酒，相期便访刘商术。问青天、公等致身时，将何术。天地茫茫，愁无尽、销愁无术。应只有、浇愁惟酒，不烦蔘术。花下频招松下鹤，盘中又检山中栗。料吾身、烂醉是生涯，须千日。梦欲醒，庄周漆。心常醉，刘伶匹。任挥毫草檄，请缨投笔。薄劣自甘糟粕劳，不才且入山林密。抚长锥、终岁处囊中，何由出。烂漫才华，惊人句、潘江涌出。尽少年、狂歌作达，外疏中密。红粉一生三妇艳，黄庭五色千枝笔。更清泉、白石寓经纶，谁堪匹。楹与桷，施丹漆。亭与阁，凌云日。恰满樽桑落，堆盘芋栗。招隐小山俱是桂，高吟药圃宁须术。人诸君、击剑复弹棋，纵横术。冉冉流光，尽人世、谋身多术。只如尔、神仙服食，胜餐芝术。绛树横陈琳国李，青鸾争捧天台栗。愿百年、七进九霞觞，从今日。堪裕后，樊宏漆。堪擅誉，徐卿匹。看双双骥子，能文操笔。怜我白头丘壑老，倚君紫禁经纶密。好因时、莫便学蹉跎，乘风出。季方难兄，有爱弟、清河挺出。群推是、池塘春草，玉和金密。玩世文章科斗字，惊人风雨蛟龙笔。记翩翩、裘马少年时，今无匹。原不慕，对君漆。谁能驻，援戈日。恨间关转徙，艰难薪栗。小艇载诗更载酒，砚田种秫非栽木。听君家、说尽谷城书，还丹术。散尽千金，学曼倩、善藏其术。还更向、罗浮碧海，凤芝龙术。槛外露滋金洞草，崖边云护仙舟栗。采石坛、花满不知春，羲农日。服上药，调浮漆。星佩冷，虹霓匹。只未忘绮语，更怀铅笔。但令毛生名纸贵，不妨潘簟生尘密。数床头、昨夜卖文钱，飘然出。岁暮凄凉，系缆处、片帆初出。蓬窗映、斜斜整整，似疏还密。片影夜寒村点酒，六飞梦冷生花笔。遍千山、何处一渔翁，孤舟匹。灯宛宛，遥怜漆。风猎猎，难回日。觉布衾如水，手皴肌栗。烛尽寒灰悲伏枕，炉存馀火思蒸术。被饥驱、僵卧水之滨，贫无术。生不逢时，问谁是、锐情经术。只吾尔、难医贫病，非关苓术。田舍艳称十斛麦，封侯且等千株栗。想人生、行乐是西畴，穰穰日。琴上趣，何劳漆。花间友，还相匹。更较晴量雨，焚书掷笔。二顷好供饘粥费，比邻不羡崇墉密。但南山北与北山南，相携出。
满江红·登芜湖塔绝顶，用辛弃疾韵
作者：董元恺
朝代：清

拾级而登，跨江表、曾霄突立。凭槛望、烟帆沙鸟，连樯风急。霞映楼船百仗火，云横铁锁千寻壁。问何时、天堑限江南，谁曾识。栏杆外，衣沾湿。铃甋下，珠摇滴。向苍苍搔首，遥遥空碧。俯仰自悲身世事，奔驰空洒杨朱泣。拟过江、也学贩缯人，同为客。天上仙郎，却占尽、人间清福。人都羡、门阑喜气，锦攒花簇。威凤新膺博望选，求凤始叶和鸣卜。正日边、遥捧五云还，芙蓉麓。绾绶日，丹文毂。合卺夕，金莲烛。恰荣分紫诰，徽音堪续。蕙圃门盈桃李树，鸾坡堂种蓝田玉。拟明年、此际海珠生，华封祝。何意卿卿，常则住、白鸥溪曲。那更是、一春风雨，远山如沐。插槿新栽空谷锦，移恨远带潇湘绿。羡深闺、泉石费经营，翛然足。还须种，柴桑菊。原不慕，金门肉。任花开花落，无荣无辱。半阁遥临天似水，野航小泛人如玉。倩天边、曾向故园飞，双黄鹄。蓟北燕南，空自叹、风尘碌碌。原无分、逍遥容与，一生清福。樱笋江边春正好，莼鲈溪畔秋方熟。只清风、明月不须钱，随时足。柴门外，闲鸥鹜。东轩内，栽松竹。料归期未远，不容卿独。皓腕共牵菱角美，冰盘满荐鸡头肉。更隔年、预酿不时需，应千斛。绿鬓功名，雅自负、苍髯如戟。恰又听、玉堂清漏，金门瑶瑟。风动铃音趋直早，花移砖影挥毫毕。共一春、携手上高楼，江南客。文蔚起，名薰炙。庭罗雀，尘凝席。正承华初启，烽烟方息。击楫谋成台上米，围棋齿折中门屐。拟升平、朝野献南山，从今日。落托京华，凭坐卧、高楼百尺。畅好是、玉河垂柳，凤城寒食。苹果堆盘红半染，葡萄张幕青如滴。黯销魂、还忆去年时，天涯隔。谁啸咏，梁园雪。空对酒，南窗月。只归来风景，不堪重说。拨刺刀鸣豉下鲙，穿泥笋迸篱边壁。倩回风、迢递寄长安，云千叠。
满江红·谈沧孺属题挥锄居
作者：董元恺
朝代：清

鸡犬云中，曾栖息、匡君岩腹。问何事，入廛近市，诛茅结屋。用拙也应长闭户，畏人原自成空谷。绕疏篱、几曲最怡情，栽花竹。波潋滟，千层縠。烟葱茜，千章绿。对湖山俯仰，赏心娱目。瓜架斗棚晨复暮，带经负耒耕还读。人纷争、收拾一蜗庐，消棋局。环堵萧然，正潇洒、丰神自别。荷锄倦、拥书万卷，不营三窟。半亩笔耕东海粟，砚田卧采西山蕨。对北窗、风物到羲皇，南楼月。寻幽胜，头忘栉。徒慷慨，心如结。笑劳劳攘攘，长安车辙。造父难追泛驾影，夸娥独许名缰撇。拟此生、市隐杂鱼盐，藏身诀。去矣安仁，惊憔悴、西风衣葛。羡筮仕、桃花洞口，寻源而入。江上月明乌鹊起，洞庭雾敛鱼龙泣。却乘流、一叶望潇湘，波涛急。莫草檄，临邛客。非下濑，戈船力。只鸣琴幕府，坐销锋镝。吹笛自当兵十万，鼓刀恰向隆中出。听楚歌、几曲静烽烟，谐金石。坚壁罗洋，踞胜算、何须诸葛。恰此日、义陵制锦，捷书飞入。渺渺烟寒木叶下，滔滔溪冷潜蛟泣。坐琴堂、高啸海天秋，沅流急。渔父畔，沧浪客。官中水，寥平力。任健儿跃马，羌童鸣镝。明月洞开青嶂合，罗公峰隐苍生出。拥孤城、大小西山阳，藏书石。拳石嵯峨，临断岸、丹崖百尺。看一带、崩腾京口，惊涛飞入。两岸分明南北堑，半江割据曹刘敌。更年年、芳草阅齐梁，扁舟客。烽火静，烟墩白。钟鼓振，帆樯集。俯镆铘峭崿，森陈戈戟。铁瓮势连龙虎险，楼船日没鼋鼍宅。听萧萧、丛竹响寒芦，吹横笛。
满江红·过金沙寺，为岳鄂王题壁处敬和原韵
作者：董元恺
朝代：清

擐甲投戈，过萧寺、晨钟甫歇。想当日、冲冠怒发，满怀忠烈。剑气夜寒阳羡草，笔光阵扫金沙月。拂残碑、遗恨对西湖，同悲切。淮北耻，终难雪。淮西议，终难灭。叹黄龙未饮，金瓯还缺。潭水秋吟名士句，冰天泪洒英雄血。看阴阴、松柏向南枝，朝双阙。大树萧萧，对衰草、寒烟未歇。凭吊处、孤忠涅背，伊周争烈。石马昼嘶燕市雨，灵旗影断黄河月。念当时、南渡只偏安，空关切。三字狱，何时雪。十年力，谁人灭。为东窗一语，山河残缺。银碗红啼娇女泪，玉环碧化苌弘血。望冬青、尽处起西风，摇宫阙。细雨斜烟，一抔土、松楸潇洒。留万古、青山碧血，孤忠司马。只手有权持国是，绕朝无力存宗社。岂南还、才与复神州，台山下。虎卧日，群谋罢。龙飞日，群奸射。置死生成败，无如公者。事去北门弓鸟恨，功高西市啼鹃夜。使英雄垂泪共栖霞，皆天也。厌粉锈朱，十斛黛、春恩初沐。写不出、苔痕蘸色，兰膏争馥。却拟新螺宵挹露，浪猜幺凤朝迎旭。宝如来、舌上现青莲，清波浴。花瘦也，藏金屋。花睡也，烧银烛。信玉宜称碧，珠宜名绿。青鬓学来梳未似，翠眉相对羞应簇。便不须秾叶与扶持，风流足。高柳鸣蝉，平芜外、绿萝晴色。要酌取、碧筒为寿，如松如柏。黄绮衣冠留姓氏，浮丘笑傲耽泉石。问白云、天上铸红颜，天闲客。孤山耸，岚阴赤。横河涨，溪光碧。任飘飖紫府，摩挲铜狄。花扑玉缸前岁酿，桃开瑶海今年宝。正称觞、前席舞斑斓，芝兰室。咫尺扬帆，扁舟系、夫湫山麓。闲对着、一湖春水，一湾新绿。昨夜东风微雨过，涛声初涨溪桥曲。抱众山、回合影参差，云为屋。千年树，苍皮束。十顷稻，黄精斸。便呼儿揖客，举杯相属。入馔自夸虾菜美，团炉尚想蹲鸱熟。问山中、花信作春秋，无荣辱。且住为佳，趁孤踪、闲情野鹤。堪爱是、青山绕屋，白云生阁。种遍梨园张谷胜，相逢橘叟巴人乐。但逍遥、一枕足邯郸，溪声觉。千个竹，抽新箨。千树果，辉双萼。看残山剩水，放怀寥廓。星历初占山鸟唤，国风细注山花落。苦低头、惭愧野人非，微名缚。月白荒荒，那更是、乱云漠漠。拔剑起、悲风吼地，青丘如削。企脚琵琶天际想，伤神丝竹中年恶。奈三春、长只为悲秋，惊瑶落。房名药，陂名芍。檐巢鹤，门罗雀。任文魔山鬼，揶揄嗢噱。横槊竟同垓下咏，唾壶也向炉头作。有曹丘、还解重黄金，无人诺。穷达由天，拥万卷、百城南面。都则是、子虚乌有，雄文谁荐。长啸烟霞湖海伴，良辰樽俎逍遥撰。尽诸君、钟鼎与山林，从吾便。蛮与触，方酣战。蜂与蚁，方开宴。惜祖龙未竟，还留笔砚。八九胸中云梦泽，三千书牍回心院。醉中山、此日杖头钱，卿钗钏。泛宅浮家，卿笑谓、君其休矣。算只有、五湖烟水，年年如此。芳草遥天青欲白，晴波夕照金还紫。载一天、风月满扁舟，玄真子。山欲雨，嵩高玺。花欲雨，湘东蕊。恍清虚宾主，神霄奴婢。被褐半疑火浣布，斟茶拟吸琼芝髓。访灵威、七日学长生，饥仍死。岸帻青山，长松下、谁修边幅。痛饮酒、离骚半卷，不堪多读。舌在徒成开口笑，途穷耻作雍门哭。听凉州、歌罢又伊州，阳春曲。数升玉，争如粟。数竿竹，还须肉。笑折腰五斗，何妨丛菊。落落元龙披锦绣，纷纷巢许称臣仆。又奚须、山水作清音，如琴筑。皇揽揆余，正诞降、庚寅之日。任数载、年来年去，年年如昔。与世周旋吾作我，一家逆旅身为客。尽浮生、转瞬付浮云，谁陈迹。何处献，金门策。何处访，谷城石。只有花有酒，斯晨斯夕。好泛五湖烟水舫，更消五岳平生屐。踏齐州、九点暮烟还，如松柏。
满江红·青墩夏咏，和陈其年江村韵
作者：董元恺
朝代：清

别墅苍梧，矗云际、龙鳞千尺。凭水阁、风漪销暑，疏帘看弈。尘拭琉璃罗翠盖，藻翻笭箵跳银鲫。尽北窗、高枕对书眠，床头易。一室内，虚生白。一庭外，苔成积。看鹤雏离褷，凫儿飞拍。半幅蔚蓝天似绮，数茎吟断须如戟。听月明、寥亮不胜寒，南楼笛。鸂鶒，烟扉外、三三两两。恰几曲、清流似镜，碧波如掌。牛背牧童支笠去，陇头馌妇腰镰往。喜登场、？稏遍黄云，人熙穰。五亩宅，墙阴敞。十顷地，秧针漾。正平畴绿满，海榴红放。蚯蚓歌长蛙鼓闹，桔槔声歇蝉吟响。挈村农、社酒赛鸡豚，呼侬长。长日阴阴，隔阛阓、超然城市。见一带、波蕖冉冉，汀蒲靡靡。照箸冷淘槐叶脆，胶唇环饼松花美。更烂蒸、香齑白鱼肥，冰厨里。微吟倦，眠迟起。独酌罢，炊菰米。想田夫风味，年年如此。闲课阿奴锄白术，忙催竖子寻苍耳。只微躯、药物满园中，沾沾喜。一抹修眉，阴阴见、远峰罗立。曾记得、扶筇洞岕，亲携茗汁。轻篓藏芽和露撷，新泉带雨捎溪急。捲湘纹、一缕飏茶烟，松风集。蟹眼沸，花堪吸。凤饼啜，香堪裛。笑触炎褦襶，相逢车笠。翠碗暗移蝉影动，绿鬟浅试春流涩。待夜深、纤指进馀芳，横波湿。踯躅残红，听几处、催归鸭鵊。隐隐见、平芜燕剪，落花波夹。与我周旋从我好，用卿作达从卿法。挽银河、万斛洗炎蒸，凉风霎。髹几畔，添香鸭。矮屋畔，闲畚锸。到采菱剥芡，不忧贫乏。虎刺结成颗颗豆，凤仙染就纤纤甲。折一枝、斜插鬓云边，银钗压。积翠攒青，偏杰出、小山乔木。清影下、婆娑午梦，黄粱新熟。花酿蜡房蜂炼蜜，雪堆竹箔蚕登簇。羡满林、无数蜕龙孙，千竿竹。窥影鹭，翘溪足。噪檐鹊，巢丛绿。听鸟啼未已，蛩吟方续。钓槛收缗斜柳骨，微光趁月摊书读。涨一篙、绿水泛轻航，波纹縠。小阁如船，恰新构、青墩之石。还栽就、樱桃百树，蕉桐半亩。嫩箨雨移旁舍竹，纤腰露染垂堤柳。倚西风、落笔啸高天，惊南斗。捞虾妾，捕鱼舅。我欲醉，谋诸妇。好开樽便饮，瓮馀残酒。半卷离骚消白眼，一房莲子凭纤手。仰林梢、唤起月当头，成三友。百顷风潭，镇一派、空明浩渺。遥掩映、捼蓝漱碧，丛芦幽筱。瓜嚼水精白袷冷，李沉玉甃红尘少。送馀凉、几阵藕丝风，荷香绕。溪瑟瑟，窗纱窅。波滟滟，新蟾皎。恰瓯斟绿醑，觞浮清醥。销帐四垂冰簟展，琼奁半启帘漪悄。理瑶琴、一曲落平沙，飞鸿矫。万绿丛深，忽点缀、黄鹂两个。日趖午、槐阴斜转，苔阴低簸。赤苋紫茄田野味，芋区瓜架园蔬课。问白头、遗老话桃源，随风唾。长松下，结趺坐。疏藤上，曲肱卧。喜日长无事，壶中天大。待月且乘烟水舫，凌云欲鼓潇湘舵。傍柴门、犬吠竹边桥，谁相过。铁笛凄清，三弄后、高云欲裂。还消受、篆烟几缕，匡床八尺。浴罢芙蕖花底湿，妆残茉莉香中觅。对团圞、素月坐长风，松间石。纨扇扑，萤飞急。金井断，虫吟逼。叹中年以后，伤神何益。夜永试寻河朔饮，数奇莫去蓝田射。玉绳低、急雨响琮琤，冰弦砉。
满路花 其一 酬赠纪仲齐自汉阳之西江，即用原和周清真韵
作者：董元恺
朝代：清

笔垂秋叶露，文涌梁园雪。翩翩擅渤海、才华绝。林宗潇洒，有角真堪折。四海声名阔。倾盖相逢，客中共数嘉节。几声哀雁，叫得枫成血。一片江天树、谁相接。自携绿绮，曲调偏亲切。都向琴心说。鼓罢清风，拂拂飘来大别。
满路花 其二 酬赠纪仲齐自汉阳之西江，即用原和周清真韵
作者：董元恺
朝代：清

尽饮郎官酒，快榻龙丘雪。紫马题黄鹤。称双绝。奕叶金貂，醉击珊瑚折。天远孤帆阔。放棹西江，历历晴川时节。青衫湿泪，还洒榴花血。春草池塘梦、烟波接。逢迎处处，触景成悲切。待向何人说。且沽斗酒，莫赋骊驹欲别。
满路花·酬赠纪仲齐自汉阳之西江，即用原和周清真韵
作者：董元恺
朝代：清

笔垂秋叶露，文涌梁园雪。翩翩擅渤海、才华绝。林宗潇洒，有角真堪折。四海声名阔。倾盖相逢，客中共数嘉节。几声哀雁，叫得枫成血。一片江天树、谁相接。自携绿绮，曲调偏亲切。都向琴心说。鼓罢清风，拂拂飘来大别。尽饮郎官酒，快榻龙丘雪。紫马题黄鹤。称双绝。奕叶金貂，醉击珊瑚折。天远孤帆阔。放棹西江，历历晴川时节。青衫湿泪，还洒榴花血。春草池塘梦、烟波接。逢迎处处，触景成悲切。待向何人说。且沽斗酒，莫赋骊驹欲别。
滴滴金·咏腊梅花
作者：董元恺
朝代：清

玉人栀貌天然别。换冰肌，涂娇额。磬口檀心两奇绝。映东篱颜色。移来真蜡霜姿洁。点酡酥，酿蜂蜜。暖癸幽香擅冬日，逗春工消息。
潇湘神 其一 四女祠
作者：董元恺
朝代：清

四女祠。四女祠。白发红颜未嫁时。但使宁亲成孝子，不愁天下少男儿。
潇湘神 其二 四女祠
作者：董元恺
朝代：清

杨柳枝。杨柳枝。碧瓦飘风散雨丝。一树棠梨春社后，千年留得几行诗。
潇湘神·四女祠
作者：董元恺
朝代：清

四女祠。四女祠。白发红颜未嫁时。但使宁亲成孝子，不愁天下少男儿。杨柳枝。杨柳枝。碧瓦飘风散雨丝。一树棠梨春社后，千年留得几行诗。
点绛唇 其一 春归
作者：董元恺
朝代：清

杜宇年年，声声只唤春归去。春归何处。且把帘垂住。帘捲东风，春竟穿帘去。留难住。放春归去。来岁春来处。
点绛唇 其二 闺人语燕，和李清照韵
作者：董元恺
朝代：清

燕子双双，阿谁系得红丝缕。妆台衔去。落尽香泥雨。好向郎边，细语相思绪。归来处。潇湘烟水，珍重江南路。
点绛唇·春归
作者：董元恺
朝代：清

杜宇年年，声声只唤春归去。春归何处。且把帘垂住。帘捲东风，春竟穿帘去。留难住。放春归去。来岁春来处。燕子双双，阿谁系得红丝缕。妆台衔去。落尽香泥雨。好向郎边，细语相思绪。归来处。潇湘烟水，珍重江南路。
爪茉莉·客中秋病，和陈其年韵
作者：董元恺
朝代：清

飒飒蛩鸣，萧萧叶响。悲哉秋气，西来朝爽。四时作客，恰三秋、心情微恙。那更禁泪湿琵琶，江上数峰高唱。乡关何处，万叠云山相向。阅不尽惊涛骇浪。此身原拟似浮萍，真凄怆。只一七神楼，三杯浮蚁，便是元灵玉酱。
玉团儿·咏猫
作者：董元恺
朝代：清

深闺驯绕闲时节，卧花茵，香团白雪，爪住湘裙，回身欲捕，绣成双蝶。春来更惹人怜惜，怪无端、鱼羹虚设。暗响金铃，乱翻鸳瓦，把人抛撒。
玉梅令·曹溪折梅花有感
作者：董元恺
朝代：清

玉人风韵。洗铅华都尽。曹溪滴水罗浮近。看巡檐索笑，折取一枝枝，白雪轻携，红英微衬。岭头香满，涧边月印。偏隔断、江南春信。只无根零落，更素影凄凉，争似我、天涯幽恨。
玉楼春 其一 春怀
作者：董元恺
朝代：清

丈夫飘荡今如此。更上江楼望江水。论交却忆十年时，怀袖未消三岁字。江柳影寒新雨地。无限幽芳徒欲寄。二月春风最断肠，一梦不须追往事。
玉楼春 其一 闺忆
作者：董元恺
朝代：清

越罗冷薄金泥重。钿合碧寒龙脑冻。绕径全低月树枝，峰影暗随云水动。银筝夜久殷勤弄。花落石亭添别梦。一纸乡书泪滴穿，空廊鸟啄花砖缝。
玉楼春 其一 闺情
作者：董元恺
朝代：清

晓临明镜肠堪绝。天遣春风领春色。才见开花又落花，可能相别还相忆。锦帐罗帏羞更入。银钥重关听未辟。为君惆怅又黄昏，世间只有情难说。
玉楼春 其三 春情
作者：董元恺
朝代：清

帘捲青山巫峡晓。红艳影多风袅袅。今日残花昨日开，月色更添春色好。蝴蝶晴连池岸草。客枕幽单看春老。夜深微雨醉初醒，惆怅旧游无复到。
玉楼春 其二 忆故园诸友
作者：董元恺
朝代：清

闻道毗陵诗酒兴。何事经年断书信。相期共斗管弦来，今日知音一留听。玉漏声长灯耿耿。星汉渐移庭竹影。寒林晓际别生春，暗数残更不成寝。
玉楼春 其二 闺忆
作者：董元恺
朝代：清

樱花永巷垂杨岸。桃叶传情竹枝怨。满庭芳草易黄昏，一去那知行近远。宝匣尘昏蝉鬓乱。斜插玉钗灯影畔。锦囊封了又重开，千里梦随残月断。
玉楼春 其二 闺情
作者：董元恺
朝代：清

金丝蹙雾红衫薄。绝代佳人何寂寞。鸟飞残照水烟开，霜覆鹤身松子落。朝来始向花前觉。瘦竹亸烟遮板阁。但曾行处遍寻看，不然日暮还家错。
玉楼春 其五 秋村
作者：董元恺
朝代：清

日暮东风芳草绿。衰柳寒芜绕茅屋。百树鸡桑半顷麻，数尺丝纶一竿竹。此处挂冠凉自足。黄菊倚风村酒熟。有时新月傍帘钩，唱到白蘋洲畔曲。
玉楼春 其六 山行有怀
作者：董元恺
朝代：清

京邑旧游劳梦想。中岳深林人独往。数村残照半岩阴，十亩春蔬一藜杖。一度相思一惆怅。心在君家辘轳上。随风好去落谁家，杨柳败梢飞叶响。
玉楼春 其四 春怨
作者：董元恺
朝代：清

年年纵有春风便。楚竹离声为君变。点破繁华四五枝，零落胭脂两三片。未解多情梦梁殿。几度相思不相见。为他人作嫁衣裳，粉泪凝珠滴红线。
玉楼春·春怀
作者：董元恺
朝代：清

丈夫飘荡今如此。更上江楼望江水。论交却忆十年时，怀袖未消三岁字。江柳影寒新雨地。无限幽芳徒欲寄。二月春风最断肠，一梦不须追往事。闻道毗陵诗酒兴。何事经年断书信。相期共斗管弦来，今日知音一留听。玉漏声长灯耿耿。星汉渐移庭竹影。寒林晓际别生春，暗数残更不成寝。帘捲青山巫峡晓。红艳影多风袅袅。今日残花昨日开，月色更添春色好。蝴蝶晴连池岸草。客枕幽单看春老。夜深微雨醉初醒，惆怅旧游无复到。年年纵有春风便。楚竹离声为君变。点破繁华四五枝，零落胭脂两三片。未解多情梦梁殿。几度相思不相见。为他人作嫁衣裳，粉泪凝珠滴红线。日暮东风芳草绿。衰柳寒芜绕茅屋。百树鸡桑半顷麻，数尺丝纶一竿竹。此处挂冠凉自足。黄菊倚风村酒熟。有时新月傍帘钩，唱到白蘋洲畔曲。京邑旧游劳梦想。中岳深林人独往。数村残照半岩阴，十亩春蔬一藜杖。一度相思一惆怅。心在君家辘轳上。随风好去落谁家，杨柳败梢飞叶响。
玉楼春·闺忆
作者：董元恺
朝代：清

越罗冷薄金泥重。钿合碧寒龙脑冻。绕径全低月树枝，峰影暗随云水动。银筝夜久殷勤弄。花落石亭添别梦。一纸乡书泪滴穿，空廊鸟啄花砖缝。樱花永巷垂杨岸。桃叶传情竹枝怨。满庭芳草易黄昏，一去那知行近远。宝匣尘昏蝉鬓乱。斜插玉钗灯影畔。锦囊封了又重开，千里梦随残月断。
玉楼春·闺情
作者：董元恺
朝代：清

晓临明镜肠堪绝。天遣春风领春色。才见开花又落花，可能相别还相忆。锦帐罗帏羞更入。银钥重关听未辟。为君惆怅又黄昏，世间只有情难说。金丝蹙雾红衫薄。绝代佳人何寂寞。鸟飞残照水烟开，霜覆鹤身松子落。朝来始向花前觉。瘦竹亸烟遮板阁。但曾行处遍寻看，不然日暮还家错。
玉连环·夜落金钱
作者：董元恺
朝代：清

银屏碧锁空云叆。金绯绚彩。豫州赌胜掷红幺，试比青蚨几倍。纤手折来相对。五铢堪爱。秋光也自到贫家，一线斜阳难卖。
瑞鹧鸪 其一 赋得春雪梅花，和东坡韵
作者：董元恺
朝代：清

元辰稷雪雨廉纤。春色寒威分外严。冷蕊半成云母树，冰盘疑贮水晶盐。集衣似觉凝香艳，索笑还宜卧画檐。不道笛中歌一曲，东风吹彻万山尖。
瑞鹧鸪 其三 赋得春雪梅花，和东坡韵
作者：董元恺
朝代：清

仙人剪水合秾纤。洒竹侵松势更严。入户只应飞玉女，卷帘讵是刻无盐。孤根欲暖霜滋晓，五出无尘月挂檐。何事满空飘瑞叶，一枝斜压还峰尖。
瑞鹧鸪 其二 赋得春雪梅花，和东坡韵
作者：董元恺
朝代：清

寒光初积暗金鸦。九陌争传咏雪车。上苑有香堪共影，群山无数独开花。黄昏月动王恭氅，缟带烟迷苏小家。应是争春梅雪共，广平新赋手频叉。
瑞鹧鸪 其四 赋得春雪梅花，和东坡韵
作者：董元恺
朝代：清

涂窗谁识暮栖鸦。和雨和烟畏日车。春到江南花是雪，月残辽海雪成花。天因不夜银千顷，水更无声玉万家。便使剡溪乘兴去，横枝遥见酒旗叉。
瑞鹧鸪·赋得春雪梅花，和东坡韵
作者：董元恺
朝代：清

元辰稷雪雨廉纤。春色寒威分外严。冷蕊半成云母树，冰盘疑贮水晶盐。集衣似觉凝香艳，索笑还宜卧画檐。不道笛中歌一曲，东风吹彻万山尖。寒光初积暗金鸦。九陌争传咏雪车。上苑有香堪共影，群山无数独开花。黄昏月动王恭氅，缟带烟迷苏小家。应是争春梅雪共，广平新赋手频叉。仙人剪水合秾纤。洒竹侵松势更严。入户只应飞玉女，卷帘讵是刻无盐。孤根欲暖霜滋晓，五出无尘月挂檐。何事满空飘瑞叶，一枝斜压还峰尖。涂窗谁识暮栖鸦。和雨和烟畏日车。春到江南花是雪，月残辽海雪成花。天因不夜银千顷，水更无声玉万家。便使剡溪乘兴去，横枝遥见酒旗叉。
瑞鹧鸪·闺情，集唐诗
作者：董元恺
朝代：清

日照深红几树丝。只应闲看一枝枝。孤溪月满维舟夜，分隔休灯灭烛时。多为过防成后悔，谁怜梦好转相思。纤腰舞尽春杨柳，惟有春风仔细知。
甘州遍·阅江楼观射，和唐人毛文锡韵
作者：董元恺
朝代：清

崧台暖，斜日海天低。角弓齐。雁行阵里，风轮丝上，危楼百尺听鸣鼙。营帐北，女墙西。报道右晴初注，惝恍意犹迷。遥嘶影，碧草趁霜蹄。靖蛮奚。何须铁骑，一矢上云梯。
生查子 其一 闺怨
作者：董元恺
朝代：清

送郎上车轮，车远郎亦远。愿作车后尘，处处随郎转。郎行辙不归，妾泪不离眼。看取眼泪痕，与辙谁深浅。
生查子 其三 闺情，集唐诗
作者：董元恺
朝代：清

应为别离多，愁眠罗帐晓。是妾断肠时，谁知妾怀抱。娇郎痴若云，夜夜梦中到。春意罢帘栊，暗飞萤自照。
生查子 其二 闺情，集唐诗
作者：董元恺
朝代：清

欲试一寸心，试妾与君泪。寄向故园流，空望去时水。不消出门行，想君发扬子。错认几人船，日暮情何已。
生查子 其四 闺情，集唐诗
作者：董元恺
朝代：清

悲妾似花身，能得几时好。空将泪见花，花落知多少。不复理残机，织锦心草草。频放剪刀声，双眉灯下扫。
生查子·闺怨
作者：董元恺
朝代：清

送郎上车轮，车远郎亦远。愿作车后尘，处处随郎转。郎行辙不归，妾泪不离眼。看取眼泪痕，与辙谁深浅。欲试一寸心，试妾与君泪。寄向故园流，空望去时水。不消出门行，想君发扬子。错认几人船，日暮情何已。应为别离多，愁眠罗帐晓。是妾断肠时，谁知妾怀抱。娇郎痴若云，夜夜梦中到。春意罢帘栊，暗飞萤自照。悲妾似花身，能得几时好。空将泪见花，花落知多少。不复理残机，织锦心草草。频放剪刀声，双眉灯下扫。
画堂春 其一 蝴蝶花
作者：董元恺
朝代：清

春烟春雨染浓芳。丝丝绣出春光。映阶碧草学轻狂。舞遍东墙。栩栩欲迷庄子，翩翩胜拓滕王。穿花潜入此花藏。细认钗梁。
画堂春 其三 荷花蔷薇
作者：董元恺
朝代：清

东风无力锦屏遮。依稀露软烟斜。繁华满径拂窗纱。翠剪明霞。高处牵衣欲语，低边弄影交加。一帘月色浸荷花。绿水人家。
画堂春 其二 十姊妹
作者：董元恺
朝代：清

天然一色绮罗丛。妆成并倚东风。秦姨总与虢姨同。玉质烟笼。馥馥幽香密蕊，姗姗淡白轻红。相携竞入翠薇宫。不妒芳容。
画堂春·蝴蝶花
作者：董元恺
朝代：清

春烟春雨染浓芳。丝丝绣出春光。映阶碧草学轻狂。舞遍东墙。栩栩欲迷庄子，翩翩胜拓滕王。穿花潜入此花藏。细认钗梁。天然一色绮罗丛。妆成并倚东风。秦姨总与虢姨同。玉质烟笼。馥馥幽香密蕊，姗姗淡白轻红。相携竞入翠薇宫。不妒芳容。东风无力锦屏遮。依稀露软烟斜。繁华满径拂窗纱。翠剪明霞。高处牵衣欲语，低边弄影交加。一帘月色浸荷花。绿水人家。
百媚娘·美人秋千
作者：董元恺
朝代：清

梦入春愁难妥。日漾清阴深锁。红绳画板旗双飐，欲上翩然婀娜。绣雀棱棱蝉翼亸。掩映垂杨左。燕剪晴波频堕。鹘舞回风轻过。云曳香绵摇綵柱，糁落一庭花朵。促罢遗钗花下坐。怯向花茵卧。
相思引·烧香曲
作者：董元恺
朝代：清

暖语红窗体自芬，笑添沉水更氤氲。语香花气，常共夜深闻。一缕轻烟遮不住，剪来银叶衬还薰。炙成心字，双守鹊炉温。
相见欢·鸳鸯
作者：董元恺
朝代：清

珍禽两两回翔。狎芳塘。惹得多情儿女，绣罗裳。嗔伊并，惊伊散，忽分行。刚到荷花深处，又双双。
眉峰碧·画眉
作者：董元恺
朝代：清

早展菱花待。昨试轻螺在。盈盈斜印两春山，恰与秋波厮对。深浅还应配。浓淡都堪爱。不知何处送愁来，蛾弯两笔愁难载。
看花回·饮李太史维饶庭中赏桂
作者：董元恺
朝代：清

司马家声旧谪仙。才藻翩翩。广寒宫里飘金粟，向小山新撤金莲。无声清露冷，香满晴天。独招隐士共婵娟。绮席琼筵。绿映雕盘黄映酒，殷勤刻烛抽笺。自惭偃蹇客，烂醉花砖。
眼儿媚·秋海棠
作者：董元恺
朝代：清

一帘花色写秋容。低映碧窗红。胭脂冷落，似颦无语，欲笑还慵。断肠心事谁承问，旖旎不禁风。泪痕染遍，亭亭倩影，点点芳丛。
破阵子·有感
作者：董元恺
朝代：清

老去忽思戈甲，春来欲卧沙场。红散桃花衔紫勒，白映梨花点绿枪。新推六郡良。帐下惊穿虎节，军前初试鱼肠。鹳鹤一呼金马动，鼓角千山玉案长。横行道夜郎。
祝英台近·访祝英台故宅，用辛稼轩韵
作者：董元恺
朝代：清

碧鲜庵，画溪渡。目断鸳鸯浦。庭院深深，尽日飞红雨。望中鸟啄游丝，蝶粘飞絮。仿佛与芳魂同住。更愁觑。禁得一树棠梨，暗把春光数。生死情缘，听尽流莺语。总教妆阁钟声，香奁佛火，长则任、精灵来去。
离亭燕·旅燕
作者：董元恺
朝代：清

拂水衔花一片。恰睹双双轻燕。问尔故巢何处是，似向主人依恋。飞去又飞来，恐被秋风吹倦。谁系红绡堪羡。谁寄锦书如面。冷落江南烟水候，曾到旧家庭院。我自故乡遥梦，入关河愁断。
秋夜月·蛟桥月夜
作者：董元恺
朝代：清

长桥月夜。拱南山，俯荆水，清辉平野。一望白空城郭，翠浮松槚。蟾镜启，彩虹落，烟波如画。潇洒偏照，孝侯祠下。尽如卿者。蛟可屠，虎可射，人人虞夏。剩得阴房鬼火，灵旗飘瓦。蓼花飞，枫叶染，悲哉秋也。秋光长则，向杯中泻。
簇水·春雨
作者：董元恺
朝代：清

密洒轻匀，东风几度廉纤雨。空濛翠霭，一带迷离烟树。做弄丝丝袅袅，铺遍芳郊路。尽日里、欲飞还住。惊春暮。见陌上、归鞭急整，频怅望、增凄楚。莺回燕掠，到处吹花沾絮。更入巫山好梦，向晚萦情绪。凭阑听、点点心头长贮。
系裙腰·题月华裙
作者：董元恺
朝代：清

怪看窣地缕金花。新匀染，拂轻纱。浅深颜色随浓淡，彩晕交加。云拖水，月生华。五铢细熨湘纹褶，襞来皱，处偏佳。嫦娥碧海微尘步，低映晴霞。东风摇漾，绣屏遮。
红林檎近·咏佛手柑花
作者：董元恺
朝代：清

南海春工早，西天秋意凉。翠叶压霜橘，素葩发幽光。散来雪山花瓣，淡扫佛国严妆。清绝绮阁琼窗。夜静梦魂香。皓月澄疏影，冷蕊促飞觞。匀膏渍粉，曾经共沐芬芳。恰轻拈微笑，东风屈指，合掌云屏伴法王。
芭蕉雨·雨中种芭蕉
作者：董元恺
朝代：清

草帝擅名幽谷。却移来种向、阑干曲。过雨秋容新沐。一任风里题笺，天边挂绿。点点盈阶断续。似恨潇湘独。怯初寒怕著、蕉丝服。闲徙倚、恁无聊，为谁捲尽芳心，千重似束。
花非花 其一 古意
作者：董元恺
朝代：清

黄檗篱，合欢树。树成蹊，篱当户。侬身不共合欢时，侬心偏见生离苦。
花非花 其三 咏韭
作者：董元恺
朝代：清

舍东畦，霜后圃。比青篘，舒翠缕。知君昨夜故人来，为我殷勤剪春雨。
花非花 其二 古意
作者：董元恺
朝代：清

柳缄愁，蕉结恨。恨千条，愁一寸。郎行终日无舒时，郎来一夜都开尽。
花非花·古意
作者：董元恺
朝代：清

黄檗篱，合欢树。树成蹊，篱当户。侬身不共合欢时，侬心偏见生离苦。柳缄愁，蕉结恨。恨千条，愁一寸。郎行终日无舒时，郎来一夜都开尽。舍东畦，霜后圃。比青篘，舒翠缕。知君昨夜故人来，为我殷勤剪春雨。
芳草渡·松陵舟中送别
作者：董元恺
朝代：清

吴江碧，吴山青。兰风起，满洞庭。骊歌愁绝不堪听。从兹去，郎乘马，妾扬舲。还则愿。尘吹转。辙迹随郎近远。怀明月，指双星。相向冥。郎抱影。妾倚形。
苏幕遮·读倦，夜分婢进新茗，戏用王敬美韵赠之
作者：董元恺
朝代：清

漏声残，蕉雨碎。半榻灯荧，不照江郎睡。两两双鬟偏解意。泉响松风，剪烛添沉水。展磁瓯，斟玉醑。恐怕来朝，晓梦莺催起。脉脉此情谁得似。情胜初尝，好试春滋味。
茶瓶儿·王半焽江楼留饮岕线
作者：董元恺
朝代：清

新制凌家岕线。碾玉尘、月团千片。倾琼蕊色香兼擅。映入幽兰葱茜。寒泉溅、乳花泫。冰瓷春满。松风小啜过阳羡。月冷空、江声断。
荆州亭·登望湖亭
作者：董元恺
朝代：清

咫尺烟云万状。摇曳帆樯百丈。放眼是江南，隔断一湖波浪。碧浸芙蓉春涨。白映楚天空漾。愿借马当风，安稳行人无恙。
荔枝香·吴道贤携赠蜜荔枝
作者：董元恺
朝代：清

新岁松关高卧。谁相过。吾友满袖烟霞，携饷炎州果。倾来白玉明肌，露滴瑶浆破。奚必黛叶、湘枝绛囊裹。想五月，星缀珠排如火。凤爪龙牙，津液酸甜颗颗。陈紫遗芳，色味经时隔江左。好待熏风鼓柁。
荷叶杯·闺夜
作者：董元恺
朝代：清

捲起一帘清景。孤影。小胆怯空庭。乱竹萧萧响画屏。听么听。听么听。
菩萨蛮·闺情，集唐诗
作者：董元恺
朝代：清

闲倚绣帘吹柳絮。已成残梦随君去。明月为谁圆。情教细语传。春风别有意。凭添两行泪。怅望此何时。只应君自知。
落灯风·闺情，集唐诗
作者：董元恺
朝代：清

五更惆怅回孤枕，玉容惊觉浓睡醒。梳洗懒无情，荆钗任意撩新鬓。拂匣光临镜。忍使芳魂愁夜永，珍珠帘外梧桐影。天寒入剪刀，叶下绮窗银烛冷。裁缝无处等。
蓦山溪·宿栖云精舍
作者：董元恺
朝代：清

参天黛色，染遍湖波绿。无数乱峰横，辨三径、吾庐修竹。开扉猿鸟，花雨过疏钟，清泉麓。朱阑曲。流水和云宿。一瓶一钵。白日消棋局。香积腐儒餐，更随分、山肴野蔌。六时寂寂，万壑变晴阴，张公谷。君迁木。梅老茶初熟。
蕙兰芳引·咏树兰
作者：董元恺
朝代：清

西牖光风，正空谷、秋兰初发。看九畹遗芳，一种幽姿堪别。疏林细叶，映满树、垂垂香雪。记携来岭海，人在瑶台冰阙。种异珍珠，名传鱼子，数蕊千结。怕众草为群，独自亭亭欲绝。玉茎紫艳，共伊清冽。爱多情、移傍枕函亲切。
薄命女 其一 有约
作者：董元恺
朝代：清

花阴悄。罗袜潜移芳径小。惊起枝头鸟。几遍画栏闲倚，无数心烟空袅。只恐星光天欲晓。旋把灯吹了。
薄命女 其二 夜听捣衣声
作者：董元恺
朝代：清

声凄切。一派清砧愁欲绝。万户秋光滴。远如繁筝响急，近似寒蛩低咽。梦断玉关无信息。思妇心偏结。
薄命女·有约
作者：董元恺
朝代：清

花阴悄。罗袜潜移芳径小。惊起枝头鸟。几遍画栏闲倚，无数心烟空袅。只恐星光天欲晓。旋把灯吹了。声凄切。一派清砧愁欲绝。万户秋光滴。远如繁筝响急，近似寒蛩低咽。梦断玉关无信息。思妇心偏结。
虞美人 其一 本意
作者：董元恺
朝代：清

霜花溅血乌江路。的是君王误。鸿门玉斗怪当年。不教虞兮舞剑、向樽前。芳魂随向江东渡。犹作花枝舞。彘也堪怜雉也妖。笑问汉王遗恨、几时消。
虞美人 其一 闺情
作者：董元恺
朝代：清

玉炉香暖频添炷。起坐浑无绪。堕阶萦藓舞愁红。薄晚春寒无奈、落花风。楼高不见章台路。更引流莺妒。数声和月到帘栊。惊破碧窗残梦、花屏空。
虞美人 其三 春情
作者：董元恺
朝代：清

已知前事无寻处。春恨如何去。晓莺帘外语花枝。说尽人间天上、两心知。枕上夜长长似岁。思梦时时醒。越罗衣褪郁金黄。髻慢钗横无力、纵猖狂。
虞美人 其二 过虞姬墓
作者：董元恺
朝代：清

孤坟遥枕荒祠右。过客频回首。帐中夜舞不胜情。化作千年舞草、尚如生。八千祗有虞兮在。儿女英雄槩。刘郎宫寝付寒烟。留取美人黄土、大王前。
虞美人 其二 闺恨
作者：董元恺
朝代：清

南园满地堆轻絮。梁燕双来去。归时休照烛花红。楼上月明三五、琐窗中。好是向人柔弱处。一梦云兼雨。觉来枕畔怯晨钟。还是去年今日、恨应同。
虞美人·本意
作者：董元恺
朝代：清

霜花溅血乌江路。的是君王误。鸿门玉斗怪当年。不教虞兮舞剑、向樽前。芳魂随向江东渡。犹作花枝舞。彘也堪怜雉也妖。笑问汉王遗恨、几时消。孤坟遥枕荒祠右。过客频回首。帐中夜舞不胜情。化作千年舞草、尚如生。八千祗有虞兮在。儿女英雄槩。刘郎宫寝付寒烟。留取美人黄土、大王前。
虞美人·闺情
作者：董元恺
朝代：清

玉炉香暖频添炷。起坐浑无绪。堕阶萦藓舞愁红。薄晚春寒无奈、落花风。楼高不见章台路。更引流莺妒。数声和月到帘栊。惊破碧窗残梦、花屏空。南园满地堆轻絮。梁燕双来去。归时休照烛花红。楼上月明三五、琐窗中。好是向人柔弱处。一梦云兼雨。觉来枕畔怯晨钟。还是去年今日、恨应同。已知前事无寻处。春恨如何去。晓莺帘外语花枝。说尽人间天上、两心知。枕上夜长长似岁。思梦时时醒。越罗衣褪郁金黄。髻慢钗横无力、纵猖狂。
蝴蝶儿·本意，和唐人张泌韵
作者：董元恺
朝代：清

蝴蝶儿。绣窗时。怪他轻薄上郎衣。停针试觑伊。且把罗巾扑，休教捉对飞。褪残香粉画胭脂。依然双翅垂。
蝶恋花 其一 闺情，集唐诗
作者：董元恺
朝代：清

钿合钗寒龙脑冻。衫薄香销，舞怯铢衣重。疑是落花还碧洞。银筝夜久殷勤弄。愁捻银针信手缝。翠帐云屏，一夕秋砧动。凭仗东风好相送。只应添得清宵梦。
蝶恋花 其二 闺情，集唐诗
作者：董元恺
朝代：清

白日当天三月半。各自无聊，妆好方长叹。紫燕衔花向庭满。花前拭泪情无限。衣带相思日应缓。风雨萧萧，吹我梦魂断。今夜偏知春气暖。纱窗只有灯相伴。
蝶恋花·花朝和内
作者：董元恺
朝代：清

屈指春光将过半。又是花朝，花信春莺唤。情绪繁花花影乱。护花花下将花看。拈花笑倩如花伴。细读花间，花也应肠断。花落花开花事换。编成花史山妻管。
蝶恋花·闺情，集唐诗
作者：董元恺
朝代：清

钿合钗寒龙脑冻。衫薄香销，舞怯铢衣重。疑是落花还碧洞。银筝夜久殷勤弄。愁捻银针信手缝。翠帐云屏，一夕秋砧动。凭仗东风好相送。只应添得清宵梦。白日当天三月半。各自无聊，妆好方长叹。紫燕衔花向庭满。花前拭泪情无限。衣带相思日应缓。风雨萧萧，吹我梦魂断。今夜偏知春气暖。纱窗只有灯相伴。
行香子 其一 湖滨即事
作者：董元恺
朝代：清

青霭濛濛。碧浪溶溶。小桥环影漾晴空。数间茅屋，一带层峰。更几竿竹，几枝柳，几株松。左呼欢伯，右抚孤桐。吟成残句付奚童。闲时泛棹，醉后支筇。有杏花烟，桃花雨，楝花风。
行香子 其二 村居
作者：董元恺
朝代：清

水抱孤村。篱掩闲门。似柴桑隔断红尘。岚光澹淡，草色缤纷。恰花为友，石为丈，竹为君。乌程酿酒，紫笋翻春，觉翛然鱼鸟相亲。更邀野老，共与评论。但一炉烟，一钩月，一帘云。
行香子·湖滨即事
作者：董元恺
朝代：清

青霭濛濛。碧浪溶溶。小桥环影漾晴空。数间茅屋，一带层峰。更几竿竹，几枝柳，几株松。左呼欢伯，右抚孤桐。吟成残句付奚童。闲时泛棹，醉后支筇。有杏花烟，桃花雨，楝花风。水抱孤村。篱掩闲门。似柴桑隔断红尘。岚光澹淡，草色缤纷。恰花为友，石为丈，竹为君。乌程酿酒，紫笋翻春，觉翛然鱼鸟相亲。更邀野老，共与评论。但一炉烟，一钩月，一帘云。
西施·游西施山
作者：董元恺
朝代：清

镜湖春水影溶溶。一棹小桥通。稽山回映处，石径碧玲珑。为想苎萝村畔，才离却，恰向土城中。浣纱当日原无伴，偏邀郑旦相同。还堪笑、去笄填土孰为容。刚得教成歌舞如花艳，送入馆娃宫。
西江月 其一 过苏秦故里
作者：董元恺
朝代：清

不是秦邦金尽，那能赵印功高。揣摩欲过洛阳桥，富贵徒欺妻嫂。箧里阴符羞看，夜深刺股徒劳。青溪休说寿松乔，笑尔车中难保。
西江月 其二 携家宿南涧山房
作者：董元恺
朝代：清

照处石泉晓镜，捲时山月帘钩。隔窗小婢侍梳头。不语暗垂红袖。细听枝间唤妇，相随竹里登楼。布帆影漾绿杨舟。昨夜溪边泛酒。
西江月·过苏秦故里
作者：董元恺
朝代：清

不是秦邦金尽，那能赵印功高。揣摩欲过洛阳桥，富贵徒欺妻嫂。箧里阴符羞看，夜深刺股徒劳。青溪休说寿松乔，笑尔车中难保。照处石泉晓镜，捲时山月帘钩。隔窗小婢侍梳头。不语暗垂红袖。细听枝间唤妇，相随竹里登楼。布帆影漾绿杨舟。昨夜溪边泛酒。
解佩令·咏柳
作者：董元恺
朝代：清

波纹漾漾，春阴楚楚。看青青、青垂树树。暖暖寒寒，酝酿出、花花絮絮。又难禁、风风雨雨。棱棱腰瘦，纤纤眉妩，恨依依、飘飘如许。点点飞飞，肠断绝、丝丝缕缕。却无端、朝朝暮暮。
解蹀躞·雨中过小孤山
作者：董元恺
朝代：清

滚滚江流万折，突立波心上。一峰崒嵂，任惊涛巨浪。却怜神女生涯，变作小姑暮雨，遍将云酿。堪想像。谁谓无郎孤况。有彭郎相傍。盈盈一水，脉脉徒遥望。那更晚色迷离，赢得无限凄凉，行人俯仰。
诉衷情·金陵春望
作者：董元恺
朝代：清

孝陵衰草下牛羊。春风绕建康。一片降帆过眼，短笛倚斜阳。君莫问，石头冈。寝园荒。铁锁沉沉，金凫寂寂，玉树茫茫。
误佳期·湖楼月夜，和龚芝麓先生韵
作者：董元恺
朝代：清

月色初穿帘幕。掩映玉人绰约。满身花影倩扶持，几处清砧作。香销玉臂寒，雾冷金钗落。醉擘银筝信手弹，一曲秋云薄。
谒金门·湖舫同内泛雨
作者：董元恺
朝代：清

烟舫织。荡破满湖轻碧。一片楼台空翠滴。两峰连树失。帘外荷香堪裛。槛底鱼游争识。钗漾菱花鬟影湿。镜里随风入。
贺圣朝·西江送富云麓学士入都
作者：董元恺
朝代：清
体裁：词

柳遮铃索西江路。花唱骊驹暮。鸾坡不借，片帆悬向，马当飞度。连空水远举头日，近傍玉清风露。故人天上讯狂生，只疏慵如故。
踏莎行·新燕
作者：董元恺
朝代：清

杏苑烟稠，梨亭云软。凭栏一望春尘远。去年燕子定归来，风前试把帘儿捲。约约双飞，生生细剪。商量似说春巢浅。初来不为哺雏忙，经时才见衔泥转。
踏青游·娄东清明
作者：董元恺
朝代：清

北郭寻青，闲向百家坟畔。总零落、秋千池馆。新火累累新冢，荒草萋萋荒岸。风送榆钱无算。共阴风纸钱吹乱。最是伤心，绣阁孤帷魂断。恨春光、轻寒轻暖。奈一别泉台，忍把流莺唤。泪痕飞絮满。暮雨潇潇愁伴。
转应曲 其一 送别
作者：董元恺
朝代：清

相送。相送。门外远钟残梦。千山万水郎程。一夜五更月明。明月。明月。偏是照人离别。
转应曲 其二 春闺
作者：董元恺
朝代：清

双燕。双燕。春色衔来一片。爱伊画阁多情。打散枝头晓莺。莺晓。莺晓。又听子规啼早。
转应曲·送别
作者：董元恺
朝代：清

相送。相送。门外远钟残梦。千山万水郎程。一夜五更月明。明月。明月。偏是照人离别。双燕。双燕。春色衔来一片。爱伊画阁多情。打散枝头晓莺。莺晓。莺晓。又听子规啼早。
辘轳金井·小鬟雨汲
作者：董元恺
朝代：清

垂垂碧柳，拂朱门、雨滴银塘芳草。鸦鬓初成，正临风娇小。临流窈窕。映秋水、远山眉绕。雾縠烟鬟，湘滨洛浦，辘轳春晓。瘦影亭亭自照。尚怜卿未解，向卿微笑。清浅波纹，怕玉钗轻掉。罗裙半袅。试汲取、冷泉多少。皓腕频携，弓鞋半湿，丰姿偏好。
过涧歇 其一 过三十九涧，逾襄王岭，入罗岕
作者：董元恺
朝代：清

山叠叠，溪流曲曲。大似雷轰，细似琮琤，碎玉声声续。天际倒悬三峡，波漾千竿竹。石齿冷，入手寒香沁新绿。更耸身直上，鸟道清泉，羊肠翠麓。扶杖云生足。小憩松风，看摘春纤，轻携碧篓，村火几处茶初熟。
过涧歇 其三 文殊台瀑布
作者：董元恺
朝代：清

高台上，矗立孤塔。下俯银河，直接飞流，三峡声闛鞳。乱落万山深处，众响俱相答。惊惝恍，黯黮蛟龙湿云合。西峰偏突起，狮子崚嶒，怒涛低压。耳畔风萧飒。最上携筇，翠黛澄鲜，朱光煜爚，此景真得巨然法。
过涧歇 其二 游七星岩
作者：董元恺
朝代：清

山拔地，巍然平陆。峭壁飞崖，北斗兀立，南澳灵光矗。无数神工鬼斧，斫就玲珑屋。烟霄迥，玉宇琼楼遍空谷。拔萝穿窦入，箭筈斜通，波涛乱蹴。紫翠怡心目。蹑蹬抠衣，钟乳垂珠，苔花叠锦，一枕潺湲傍岩宿。
过涧歇·过三十九涧，逾襄王岭，入罗岕
作者：董元恺
朝代：清

山叠叠，溪流曲曲。大似雷轰，细似琮琤，碎玉声声续。天际倒悬三峡，波漾千竿竹。石齿冷，入手寒香沁新绿。更耸身直上，鸟道清泉，羊肠翠麓。扶杖云生足。小憩松风，看摘春纤，轻携碧篓，村火几处茶初熟。山拔地，巍然平陆。峭壁飞崖，北斗兀立，南澳灵光矗。无数神工鬼斧，斫就玲珑屋。烟霄迥，玉宇琼楼遍空谷。拔萝穿窦入，箭筈斜通，波涛乱蹴。紫翠怡心目。蹑蹬抠衣，钟乳垂珠，苔花叠锦，一枕潺湲傍岩宿。高台上，矗立孤塔。下俯银河，直接飞流，三峡声闛鞳。乱落万山深处，众响俱相答。惊惝恍，黯黮蛟龙湿云合。西峰偏突起，狮子崚嶒，怒涛低压。耳畔风萧飒。最上携筇，翠黛澄鲜，朱光煜爚，此景真得巨然法。
连理枝·题蜀花宛酒之轩
作者：董元恺
朝代：清

山色松鳞老。树影泉声杪。斑筠密致，湘帘低映，满轩风筱。把东川西域总移来，听南窗高啸。珠帐青阴晓。锦石红巾绕。离离马乳，声声杜宇，露垂烟袅。醉凉州细认蜀宫时，齐怡情花鸟。
迷仙引·访迷楼故址
作者：董元恺
朝代：清

棠梨香冷，御苑云深，迷楼何处。堤畔销魂，只送行人来去。摇荡春光如许。似把兴亡诉。看廿四桥头，三千殿脚，一天丝雨。往事浑无据。莫问离宫路。蔓草寒烟，已耕断隋皇古墓。纵昔日、明珰翠羽。被东风添上，数抔黄土。
送我入门来·咏美人泪
作者：董元恺
朝代：清

玉箸初垂，鲛珠初结，依稀非雾非霞。一声河满，肠断雨如麻。隔窗暗滴帘前竹，却唾袖、偏生石上花。忆自萧郎去后，长向星前月下，拥髻嗟呀。好倩飞鸿，缄寄与天涯。秋波流共春波远，总万点封成一缕纱。
遐方怨·别情
作者：董元恺
朝代：清

钗影乱，鬓云横。五更钟易晓，一夜月偏清。匆匆未诉别离情。别离滋味又分明。芳草路，短长亭。低回千万意，将息两三声。临行细细问郎程。梦中还拟傍郎行。
酷相思 其一 两江代内
作者：董元恺
朝代：清

帘卷帘垂朝复暮。断送落红无数。想杜鹃声里人何处。春山也、留君住。秋山也、留君住。两峰三竺西泠渡。旧是同行路。总叮咛燕子浑无据。春江也、随君去。秋江也、随君去。
酷相思 其二 亿旧
作者：董元恺
朝代：清

小院深深帘影悄。心字篆烟微袅。听琵琶、欲拨相思调。花前也、微微笑。樽前也、微微笑。到得而今分散了。腊泪溶溶晓。便梦中、有路浑难到。春风也、侬知道。春雨也、侬知道。
酷相思·两江代内
作者：董元恺
朝代：清

帘卷帘垂朝复暮。断送落红无数。想杜鹃声里人何处。春山也、留君住。秋山也、留君住。两峰三竺西泠渡。旧是同行路。总叮咛燕子浑无据。春江也、随君去。秋江也、随君去。小院深深帘影悄。心字篆烟微袅。听琵琶、欲拨相思调。花前也、微微笑。樽前也、微微笑。到得而今分散了。腊泪溶溶晓。便梦中、有路浑难到。春风也、侬知道。春雨也、侬知道。
醉乡春 其一 断桥月夜，同内饮荷花深处，和秦少游韵
作者：董元恺
朝代：清

内外湖边人悄。南北峰顶天晓。摇翠盖，拥红妆，一夜幽香多少。镜里迎风如笑。篙底清阴堪沓。金樽满，玉绳低，一杯共我浇苏小。
醉乡春 其二 复步十锦塘，再和前韵
作者：董元恺
朝代：清

波动一轮声悄。水浸一天秋晓。台榭冷，佩环寒，此际知心原少。欲折柳丝低笑。频向荷风轻舀。香雾湿，淡烟笼，扶疏影乱痕小。
醉乡春·断桥月夜，同内饮荷花深处，和秦少游韵
作者：董元恺
朝代：清

内外湖边人悄。南北峰顶天晓。摇翠盖，拥红妆，一夜幽香多少。镜里迎风如笑。篙底清阴堪沓。金樽满，玉绳低，一杯共我浇苏小。波动一轮声悄。水浸一天秋晓。台榭冷，佩环寒，此际知心原少。欲折柳丝低笑。频向荷风轻舀。香雾湿，淡烟笼，扶疏影乱痕小。
醉公子 其一 闺情，集唐诗
作者：董元恺
朝代：清

独坐裁新锦。天寒剪刀冷。方觉泪难裁。丹心一寸灰。晓卧半床月。月落子规歇。归在落花前。春风正可怜。
醉公子 其三 闺情，集唐诗
作者：董元恺
朝代：清

落花相与恨。即是春风尽。不敢怨春风。细看枝上红。遥将一点泪。两处滴池水。池水晓来深。长悬零落心。
醉公子 其二 闺情，集唐诗
作者：董元恺
朝代：清

破得东风恨。畏人相借问。还恐是愁中。银床一半空。倘随明月去。月满门前路。犹有万重思。归心梦独知。
醉公子 其四 闺情，集唐诗
作者：董元恺
朝代：清

袅袅城边柳。骀荡郎知否。争取最长条。相思一水遥。相思杳如梦。莫引西风动。剪蜡泪争流。残灯照卧幽。
醉公子·闺情，集唐诗
作者：董元恺
朝代：清

独坐裁新锦。天寒剪刀冷。方觉泪难裁。丹心一寸灰。晓卧半床月。月落子规歇。归在落花前。春风正可怜。破得东风恨。畏人相借问。还恐是愁中。银床一半空。倘随明月去。月满门前路。犹有万重思。归心梦独知。落花相与恨。即是春风尽。不敢怨春风。细看枝上红。遥将一点泪。两处滴池水。池水晓来深。长悬零落心。袅袅城边柳。骀荡郎知否。争取最长条。相思一水遥。相思杳如梦。莫引西风动。剪蜡泪争流。残灯照卧幽。
醉太平 其一 旧游
作者：董元恺
朝代：清

红楼卧游。青楼梦游。旧游重倚楼头。捲东风上钩。春山欲浮。秋波欲流。妆成春影横秋。对花枝坐愁。
醉太平 其三 钱歌
作者：董元恺
朝代：清

榆钱绿钱。苔钱碧钱。圆如锦石青钱。弄芙蕖小钱。流钱雨钱。连钱影钱。小斋夜落金钱。值东风几钱。
醉太平 其二 花间
作者：董元恺
朝代：清

花奴雁奴。花姑鼠姑。花间鸟唤提壶。倩花间酒沽。龙刍鹿庐。麟符象弧。酣来斫地歌呼。识人间故吾。
醉太平 其四 钱歌
作者：董元恺
朝代：清

郑钱沈钱。缗钱侧钱。诗书争似囊钱。看空囊一钱。床头百钱。杖头百钱。张公万选青钱。选刘公大钱。
醉太平·旧游
作者：董元恺
朝代：清

红楼卧游。青楼梦游。旧游重倚楼头。捲东风上钩。春山欲浮。秋波欲流。妆成春影横秋。对花枝坐愁。花奴雁奴。花姑鼠姑。花间鸟唤提壶。倩花间酒沽。龙刍鹿庐。麟符象弧。酣来斫地歌呼。识人间故吾。榆钱绿钱。苔钱碧钱。圆如锦石青钱。弄芙蕖小钱。流钱雨钱。连钱影钱。小斋夜落金钱。值东风几钱。郑钱沈钱。缗钱侧钱。诗书争似囊钱。看空囊一钱。床头百钱。杖头百钱。张公万选青钱。选刘公大钱。
醉春风 其一 即事
作者：董元恺
朝代：清

屈指三春尽。重亿三秋信。萧郎何事别经年，问。问。问。欲语还停，一杯残酒，一天幽恨。臂约黄金褪。泪剪银缸晕。萧娘对面隔天涯，近。近。近。促坐藏钩，并肩倚笑，满怀风韵。
醉春风 其三 别况
作者：董元恺
朝代：清

清影微含态。红玉偏生黛。侍儿浅覆夜深杯，怪。怪。怪。五夜才分，三更欲别，一尊堂在。醉里常相爱。醒后谁相对。风光瞥去剩销魂，再。再。再。此夜离愁，今番况味，满船须载。
醉春风 其二 有约
作者：董元恺
朝代：清

帘外梨云冷。帘内兰膏永。碧阑干畔有人行，等。等。等。绣幕风轻，纱窗月暗，芳心耿耿。往事重思省。未饮先酩酊。悄闻侍女唤低声，请。请。请。三载相思，办校良会，从今便肯。
醉春风·即事
作者：董元恺
朝代：清

屈指三春尽。重亿三秋信。萧郎何事别经年，问。问。问。欲语还停，一杯残酒，一天幽恨。臂约黄金褪。泪剪银缸晕。萧娘对面隔天涯，近。近。近。促坐藏钩，并肩倚笑，满怀风韵。帘外梨云冷。帘内兰膏永。碧阑干畔有人行，等。等。等。绣幕风轻，纱窗月暗，芳心耿耿。往事重思省。未饮先酩酊。悄闻侍女唤低声，请。请。请。三载相思，办校良会，从今便肯。清影微含态。红玉偏生黛。侍儿浅覆夜深杯，怪。怪。怪。五夜才分，三更欲别，一尊堂在。醉里常相爱。醒后谁相对。风光瞥去剩销魂，再。再。再。此夜离愁，今番况味，满船须载。
醉红妆·灯夜纪艳
作者：董元恺
朝代：清

相携女伴怯风凉。欲添衣，又进房。朝来新样绣鞋帮。更换着，是谁长。就中眉鬓独窥郎。狂眼看，一时忙。拾得玉彄犀合子，难暗认，试猜详。
醉花间 其一 即事，拟毛文锡体
作者：董元恺
朝代：清

休相近。还相近。相近低声问。昨夜梦中人，暗送横波认。情多不讳痴，爱极翻成恨。来朝怕别离，又把啼痕揾。
醉花间 其二 密怨
作者：董元恺
朝代：清

莫相怨。频相见。相见何曾怨。一见一回眸，羞眤旁人面。波澜任枕衾，猜妒真欢恋。懊恼是春风，郎处春风便。
醉花间·即事，拟毛文锡体
作者：董元恺
朝代：清

休相近。还相近。相近低声问。昨夜梦中人，暗送横波认。情多不讳痴，爱极翻成恨。来朝怕别离，又把啼痕揾。莫相怨。频相见。相见何曾怨。一见一回眸，羞眤旁人面。波澜任枕衾，猜妒真欢恋。懊恼是春风，郎处春风便。
醉花阴·九日饮豫章城楼，和李清照重阳韵
作者：董元恺
朝代：清

城隅渌水明于画。烟霭笼晴兽。无恙是黄花，不奈西风，吹入征衫透。一樽那管身前后。好挹浮丘袖。莫更去登高，满眼江山，赚得人清瘦。
醉落魄·秋夜
作者：董元恺
朝代：清

竹摇月碎。一声破柝惊初睡。瑟瑟秋风欺薄醉。断雁寒螀，催促人憔悴。遍将往事思量。再安排几度浑无奈。谁道玉楼人不在。夜夜寻侬，稳坐心儿内。
金人捧露盘·骊山怀古
作者：董元恺
朝代：清

遍骊山，云杳杳，路漫漫。恨古今、成败无端。周原烽火，还留祸水响潺湲。西风落叶，惊回首、一炬烟寒。几何时，英雄泪，枫叶染，晓霜丹。总萧条、绣岭花残。五陵无树，依然明月照秦关。还试问，金钗玉笛，天上人间。
金凤钩·咏绣鞋
作者：董元恺
朝代：清

昨宵绣，幕曾近。怪花底、湘帘初褪。纤如钩月，柔如削玉，掌上看来越韵。莲踪一捻莲痕印。向洛浦、香尘微衬。双双綵雀，盈盈罗袜，稳称凌波身分。
金蕉叶·酬内寄新茶
作者：董元恺
朝代：清

蚕房细把旗枪别。乳花蹴起磁瓯雪。珍重关山，曾经纤手摩挲怯。寄与文园消渴。泪波暗送春风隔。含颦斜倚人愁绝。万里归来，一枝碾破愁千结。好共二泉同啜。
钗头凤 其一 个侬
作者：董元恺
朝代：清

清光昼。花阴覆。个侬俏立黄昏后。携手地。偏经意，万千欲语，全无一字。记。记。记。红烛透。金钗溜。销魂又到魂销候。柔乡味。衣香气。纱窗忽曙，星眸惊睇。未。未。未。
钗头凤 其二 纪遇
作者：董元恺
朝代：清

纱窗口。银屏后。阿郎记得当时否。人犹在。期难再。相逢蓦地，却将伊背。悔。悔。悔。心头有。眉头皱。樽前故故持郎酒。欢相爱。嗔相碍。横波斜送，又将伊怪。待。待。待。
钗头凤·个侬
作者：董元恺
朝代：清

清光昼。花阴覆。个侬俏立黄昏后。携手地。偏经意，万千欲语，全无一字。记。记。记。红烛透。金钗溜。销魂又到魂销候。柔乡味。衣香气。纱窗忽曙，星眸惊睇。未。未。未。纱窗口。银屏后。阿郎记得当时否。人犹在。期难再。相逢蓦地，却将伊背。悔。悔。悔。心头有。眉头皱。樽前故故持郎酒。欢相爱。嗔相碍。横波斜送，又将伊怪。待。待。待。
锦堂春·饮史子蒙晚香亭
作者：董元恺
朝代：清

盆种珊瑚作串，篱编茉莉成丛。穷冬桃李争春色，花影漾帘栊。椰子杯浓泛绿，荔枝蜜渍生红。别来莫问家园事，细说岭南风。
锦帐春·看婢绣芙蓉
作者：董元恺
朝代：清

两两相扶，亭亭独立。映渌水冯彝捧出。影遥临、娇欲语，似若耶初入，鲛绡还湿。綵缕千丝，银针万叠。红潮晕、黛朱添色。靥盈盈、情脉脉，向田田池侧。更宜鸂鶒。
锦缠道·泛太湖
作者：董元恺
朝代：清

万顷琉璃，著我扁舟一叶。溯流光、高歌击楫。恍疑天上乘槎入。破浪凭虚，稳泛鱼龙宅。望苕霅烟迷，洞庭云黑。任滔滔、五湖南北。听榜人遥起渔歌指，风波处处，总付霜天笛。
镇西·踰黄芦岭，度金锁关
作者：董元恺
朝代：清

汾阳西指，有插天垠崿。亘石栈、冈峦纷错。蹑芒屩。看峰回径转，亥磴螺盘，羊肠路恶。两崖去天如削。列城郭。倚崇墉绝顶，险同剑阁。剩荒垣、断云残角。谁疏凿。自一夫荷戟，百万临关梭巡，前却河山，数重扃钥。
长相思 其一 闺忆
作者：董元恺
朝代：清

梅花风。楝花风。二十四番花信风。花开花落中。吴江东。楚江东。潮落春江东复东。春魂一点通。
长相思 其二 闺忆
作者：董元恺
朝代：清

晓云峰。暮云峰。郎处云深第几峰。愁来簇两峰。水连空。月横空。刚得相逢总是空。相逢怕梦中。
长相思·闺忆
作者：董元恺
朝代：清

梅花风。楝花风。二十四番花信风。花开花落中。吴江东。楚江东。潮落春江东复东。春魂一点通。晓云峰。暮云峰。郎处云深第几峰。愁来簇两峰。水连空。月横空。刚得相逢总是空。相逢怕梦中。
闲中好 其一 别意
作者：董元恺
朝代：清

闲中好。别意生庭草。含泪向窗纱。残痕照落花。
闲中好 其二 别意
作者：董元恺
朝代：清

闲中好。春信吹芳草。裙带绿于烟。东风又几年。
闲中好·别意
作者：董元恺
朝代：清

闲中好。别意生庭草。含泪向窗纱。残痕照落花。闲中好。春信吹芳草。裙带绿于烟。东风又几年。
阮郎归·窗前
作者：董元恺
朝代：清

簸钱年纪只些些。垂鬟鬓未鸦。别来几度海桐花。窗前细认他。奁镜畔，绣帘遮。妆成覆额纱。一枝春色落谁家。眉边散晓霞。
阳台梦·纪梦
作者：董元恺
朝代：清

个人悄倚银屏立。唾花衣袖朦胧碧。眼波才动已知心，笑向纱幮侧。隔帘声暗认，低唤枕函亲切。睡情欲上忽三更，听姊规凄咽。
隔帘听·咏弹筝
作者：董元恺
朝代：清

正是恹恹天气，十五盈盈女。十三弦上情千缕。看玉比蝉钿，银排雁柱。弹再鼓。动春纤、当窗手语。音如诉。含宫嚼羽。婉转歌喉吐。斜搊慢撚相思谱。空闺似入，湘江凄楚。潇潇雨。偷将泪丝重数。
隔浦莲近拍·醉后入滆湖，和陆放翁韵
作者：董元恺
朝代：清

扁舟远泛暮景。薄醉凉飙醒。似隔深深浦，幽香引入清境。低锁云万顷。芳蕖净。渌水明于镜。金波冷。玉人凭槛，鸦翎乱挽犹整。一船皓月，斜送满身花影。斗转参横闲夜永。风静。梦回应到巫岭。
雪狮儿·都门洗象词
作者：董元恺
朝代：清

昼日阴阴，都门洗象，争传奇绝。荡漾春波，士女六街填咽。瑶光森列。却低受、蛮奴羁绁。鞭梢整、踏入金塘，素牙玉洁。双帚缚来清刷。正殷鼻成雷，怒蹄捲雪。水面辚輑，倏忽山飞海决。云兴电灭。渐浴罢、含元仗立。朝双阙。拜舞御阶合节。
霜天晓角·长至夜同内拥炉煨芋作
作者：董元恺
朝代：清

阴云低覆。看绕檐冰溜。一线初添时候，燃宫饼，销金兽。罗襦翠袖。促坐红炉右。侍儿斜拨寒灰，煨紫芋，凭纤手。殷勤夜久。暖语欢情厚。长愿一生同守，人如旧，愁还又。横窗疏影，可似伊清瘦。今宵好护瓶梅，把春光，先泄漏。
青杏儿·独夜
作者：董元恺
朝代：清

独自倚山楼。孤云晚、簟縠纹流。一天愁绪千行泪，丝丝点点，旧愁如雨，新雨如愁。灯影怕凝眸。人影寂、衾影还留。雁声嘹呖蛩声怨，竹声凄切，泉声呜咽，齐到心头。
青玉案 其一 蓉湖蟹
作者：董元恺
朝代：清

芙蓉零落秋光断。深巷初成曲簖。郭索横行清水岸。无肠应月，有心附火，芒稻输筐满。文登十二原无算。此处蝤蛑堪与伴。斫雪含黄名独冠。携来玉爪，持来左手，风味东篱畔。
青玉案 其三 戴家庙夜泊，和王仔园韵，戏示萧北江
作者：董元恺
朝代：清

片帆日落孤云细。野岸扁舟同系。岱色云迷峰影翠。断垣荒藓，古祠深树，极目烟波际。沧州沽酒依稀记。曾几日都成往事。草屋斜扉灯火蔽。青帘高捲，玉绳低度，难博村醪醉。
青玉案 其二 太湖虾
作者：董元恺
朝代：清

湖波万顷明如练。虾菜寻常堪贱。水母空教无目见。编诸绳缕，牵来笭网，早向冰盘荐。为姑为妾应红遍。偏此处沙虹色变。玉鬣冰肌风格擅。真堪佐酒，还宜下箸，好共霜橙片。
青玉案·蓉湖蟹
作者：董元恺
朝代：清

芙蓉零落秋光断。深巷初成曲簖。郭索横行清水岸。无肠应月，有心附火，芒稻输筐满。文登十二原无算。此处蝤蛑堪与伴。斫雪含黄名独冠。携来玉爪，持来左手，风味东篱畔。湖波万顷明如练。虾菜寻常堪贱。水母空教无目见。编诸绳缕，牵来笭网，早向冰盘荐。为姑为妾应红遍。偏此处沙虹色变。玉鬣冰肌风格擅。真堪佐酒，还宜下箸，好共霜橙片。片帆日落孤云细。野岸扁舟同系。岱色云迷峰影翠。断垣荒藓，古祠深树，极目烟波际。沧州沽酒依稀记。曾几日都成往事。草屋斜扉灯火蔽。青帘高捲，玉绳低度，难博村醪醉。
青门引·咏玉茎兰
作者：董元恺
朝代：清

九畹芳菲节。绿玉丛中堆雪。湘潭月冷楚烟微，嫣然独对，不遣遗芳歇。看来啼眼幽姿洁。香色都清绝。粉痕欲印翠袖，轻携一笑佳人折。
风中柳·宿西溪精舍，和陈眉公韵
作者：董元恺
朝代：清

天地蘧庐，檐底白云留宿。绕清流、几间茅屋。板桥几曲。蒲帆几幅。漾晴光，一帘新绿。细笋丛生，删去短墙孙竹。觅荒园、煮些溪簌。青樽未足。黄粱已熟。享人间塞翁真福。
风入松·归忆
作者：董元恺
朝代：清

钗痕横月簟横秋。香冷衾裯。分明有个人欢笑，惊回首、烛影虚留。更待续完残梦，起来寻忆难休。一番滋味一番愁。闲倚妆楼。眼前便倩知心伴，才提起、欲诉无由。愿得情如流水，流侬直向江州。
风马儿·秋闺
作者：董元恺
朝代：清

悲哉秋气夜寥寥。奈风又潇潇。雨又潇潇。欹枕孤帏，虚度可怜宵。迢迢。惊闻雁阵影嘹嘹。更灯影摇摇。竹影摇摇。千里关山，著处梦魂飘。朝朝。
鱼游春水·潘园杜鹃
作者：董元恺
朝代：清

积翠屏山曲。遍河阳铜官金谷。一声杜宇，惊起一枝踯躅。愁绝春归花与鸟，江南望帝魂犹蜀。泣露啼红，泪痕相续。何事司花频促。此地擅鹤林清福。乱开殷紫猩红，照人心目。丹楼叶绽榴房火，绛霄锦覆杯中醁。影映幔亭，光摇银烛。
鹊桥仙 其一 七夕柬范龙仙
作者：董元恺
朝代：清

蛛丝暗卜，綵线频穿，此夜倚栏多少。纵教痴绝似牵牛，偏消受、天孙机巧。百子池边，长生殿里，一点梦魂难到。被驱原只为逋钱，料天也、应须一笑。
鹊桥仙 其二 舟夕口占，赠萧北江
作者：董元恺
朝代：清

文园妙手，词坛骏足，兼擅谁如卿者。横吹铁笛问婵娟，又何减、君家思话。弦歌城外，射书濠畔，到处溪山如画。凭阑永夜听清谈，看亹亹、从天而下。
鹊桥仙·七夕柬范龙仙
作者：董元恺
朝代：清

蛛丝暗卜，綵线频穿，此夜倚栏多少。纵教痴绝似牵牛，偏消受、天孙机巧。百子池边，长生殿里，一点梦魂难到。被驱原只为逋钱，料天也、应须一笑。文园妙手，词坛骏足，兼擅谁如卿者。横吹铁笛问婵娟，又何减、君家思话。弦歌城外，射书濠畔，到处溪山如画。凭阑永夜听清谈，看亹亹、从天而下。
鹊踏花翻·西秦车中携鹦鹉南归，数日飞去
作者：董元恺
朝代：清

陇树秋深，秦宫月落，携将鹦鹉随归骑。归来水驿山程，听慧堪论，新诗读向闺人记。朱帘初捲忽开笼，青云直上堪垂翅。惊视。千里高飞难致。空辜负、主人情意。怎似燕燕相依，年年频至。好把奇毛秘。思乡莫便入函关，且教历尽江南地。
鹧鸪天 其一 灯前花影
作者：董元恺
朝代：清

醒写精神醉写容。柔枝无力倚帘栊。衬将皓月分肥瘦，笼得轻烟别淡浓。青镜畔，碧纱中。兰膏烧彻转玲珑。欲教移入罗帏里，好把红缸照院东。
鹧鸪天 其一 闻鹧鸪
作者：董元恺
朝代：清

楚水吴山何限情。透花窥鸟最分明。惟奈瘴烟笼饮啄，亦悔梅岭阻归程。一片雨，五音清。无那春风欲送行。秦人只解歌为曲，歌按秦楼梦不成。
鹧鸪天 其三 春情
作者：董元恺
朝代：清

远客辞家月再圆。绿杨如发雨如烟。梁间燕子闻长叹，楼上花枝照独眠。兴又寝，倚阑干。各自当情各自欢。回身泣向寥天月，恰漏清光落枕边。
鹧鸪天 其二 春闺
作者：董元恺
朝代：清

弱柳千条杏一枝。已凉天气未寒时。故将别泪和乡泪，莫遣佳期更后期。两不见，暗相思。浅深更漏妾偏知。低头闷把衣襟撚，为报春风且莫吹。
鹧鸪天 其二 月下灯花
作者：董元恺
朝代：清

金波滟滟玉缸融。碧蕊离离白路浓。笑剔芳心凝兔影，暗添喜色映蟾宫。银汉北，画堂东。花开偏照百花丛。嫦娥此夜休垂泪，落尽垂珠一穗中。
鹧鸪天 其五 即席
作者：董元恺
朝代：清

莫怪频频上此台。翠萝深处遍苍苔。能令瀑水清人境，更取峰霞入酒杯。堤柳动，野荭开。林下轻风待落梅。从来此地黄昏散，往事空成半醉来。
鹧鸪天 其四 秋闺
作者：董元恺
朝代：清

山槛晴归漠漠烟。绿窗红泪冷涓涓。长疑好事皆虚事，可得潸然是偶然。兰烛烬，江波连。当时惆怅不曾眠。起来自擘纱窗破，病眼开时月正圆。
鹧鸪天·灯前花影
作者：董元恺
朝代：清

醒写精神醉写容。柔枝无力倚帘栊。衬将皓月分肥瘦，笼得轻烟别淡浓。青镜畔，碧纱中。兰膏烧彻转玲珑。欲教移入罗帏里，好把红缸照院东。金波滟滟玉缸融。碧蕊离离白路浓。笑剔芳心凝兔影，暗添喜色映蟾宫。银汉北，画堂东。花开偏照百花丛。嫦娥此夜休垂泪，落尽垂珠一穗中。
鹧鸪天·闻鹧鸪
作者：董元恺
朝代：清

楚水吴山何限情。透花窥鸟最分明。惟奈瘴烟笼饮啄，亦悔梅岭阻归程。一片雨，五音清。无那春风欲送行。秦人只解歌为曲，歌按秦楼梦不成。弱柳千条杏一枝。已凉天气未寒时。故将别泪和乡泪，莫遣佳期更后期。两不见，暗相思。浅深更漏妾偏知。低头闷把衣襟撚，为报春风且莫吹。远客辞家月再圆。绿杨如发雨如烟。梁间燕子闻长叹，楼上花枝照独眠。兴又寝，倚阑干。各自当情各自欢。回身泣向寥天月，恰漏清光落枕边。山槛晴归漠漠烟。绿窗红泪冷涓涓。长疑好事皆虚事，可得潸然是偶然。兰烛烬，江波连。当时惆怅不曾眠。起来自擘纱窗破，病眼开时月正圆。莫怪频频上此台。翠萝深处遍苍苔。能令瀑水清人境，更取峰霞入酒杯。堤柳动，野荭开。林下轻风待落梅。从来此地黄昏散，往事空成半醉来。
麦秀两歧·罗岕焙茶
作者：董元恺
朝代：清

罗岕旗枪别。庙后奇芬绝。趁晴天，齐采撷。仙掌兰苕折。携来轻篓枝和叶。异香清冽。细入筠盘列。拍向斑笼爇。火初红，泉新汲。焙就春风隔。制成玉乳光莹洁。金茎消渴。
听杨元洁弹琴歌
作者：董兆熊
朝代：清

霜飞刺天木叶落，北风卷地雁声作。满堂色动寒凌兢，知是山人弄弦索。我生泛梗多忧患，无端入此雍门弹。悲从中来不能遏，衣裾清泪流潺潺。方今筝琶聒人耳，靡曼空侯闻者喜。揽君手腕请君止，帘外月华寒泼水。
夜宿法云庵
作者：董兆熊
朝代：清

前山岚翠沈，暝色檐间合。禽声浴鼓乱，人语塔铃答。归依古佛龛，始知此心杂。岩扉全未扃，随风自开阖。松寒生夜涛，漫空沸鞺鞳。境幽喧亦减，闻根了无纳。役役尘网中，坐使秋鬓飒。终当净域居，翻经补残衲。